Ydinvoima ei työllistä, metsä- ja energiateollisuus kuihtuu - Leo Stranius\nTorstaina (4.2.) olin pitämässä kommenttipuheenvuoroa Vasemmistoliiton eduskuntaryhmän ja ympäristötyöryhmän seminaarissa aiheesta ”Mitä Kööpenhaminan jälkeen?”. Mieleen jäi muutama kiinnostava huomio tilaisuudessa puheneen professori Peter Lundin esityksestä.\n1. Ydnvoima ei työllistä. Siinä missä ydinvoiman lisärakentamisella luodaan ehkä muutamia satoja pysyviä työpaikkoja, synnytetään vastaavalla investoinnilla energiatehokkuustoimenpiteisiin ja uusiutuviin energialähteisiin 30 000 – 50 000 työpaikkaa.\n2. Metsä- ja energiateollisuuden kannattaisi panostaa tuotekehitykseen. Ei ole ihme, että metsäteollisuus on Suomessa henkitoreissaan ja energiapolitiikassa katsotaan peruutuspeileihin. Suomalainen metsäteollisuus on pistänyt liikevaihdostaan vain muutamia prosentteja tuotekehitykseen ja energiateollisuus vielä vähemmän. Samaan aikaan esimerkiksi IT-sektorin panokset ovat lähellä kymmentä prosenttia. Mikäli toimintaa ei kehitetä, se kuihtuu.\nOn hämmentävää, että Suomi on Kööpenhaminan kokouksen jälkeen epävirallisessa ympäristöministerineuvoston kokouksessa vastustanut EU:n siirtymistä 30 prosentin päästövähennystavoitteisiin vedoten siihen, että EU on pieni toimija eikä kaikkien korttien paljastaminen tässä vaiheessa ole järkevää. Samaan aikaan esimerkiksi Saksa, Ranska, Hollanti ja Ruotsi ovat kuitenkin esittäneet, että EU siirtyisi 30 prosentin päästövähennystavoitteseen, jotta kansainväliset neuvottelut etenisivät epäonnistuneen Kööpenhaminan kokouksen jälkeen.\nOnneksi monet kunnat toimivat jo. Helsinki aikoo olla kaupunginjohtaja Jussi Pajusen mukaan pian hiilineutraali ja Helsingin Energialla on suunnitelmat vähentää päästöjä 98 prosenttia vuoteen 2030 mennessä. Vantaa taas on sitoutunut viiden prosentin vuosittaisiin päästövähennyksiin ja Uudenmaan liiton tavoitteena on tehdä Uudenmaan maakunnasta Suomen ensimmäinen hiilineutraali maakunta.\nKategoriat Ilmastopolitiikka, Kööpenhaminan ilmastokokous, Talous, Ydinvoima, Yhteiskunta, Ympäristöpolitiikka Artikkelien selaus


GoGo Casino Arvostelu | Pikakasino 2020 kokemuksia\nEtusivu › Netticasinot › GoGo Casino\nGoGo on LeoVegas-nimisen kasinojättiläisen brändi, joka toivotettiin Suomessa avosylin tervetulleeksi heinäkuussa 2020. Sen ulkoasu herättää huomiota: tummanpuhuva, huomiväreillä korostettu ilme houkuttelee. Tämä on selvästi ammattigraafikon työtä alusta loppuun! Muilta osin sivusto jää pikaiselle pistäytyjälle hieman mysteeriksi, sillä se ei päästä kirjautumatonta käyttäjää edes tutustumaan pelivalikoimaan. Eipä silti hätää, sillä tässä arvostelussa casinot.com kertoo aiheesta kaiken olennaisen!\nKyseessä on moderni niin sanottu Pay N Play -pikakasino, mikä tarkoittaa sitä, että sinne ei tarvitse erikseen luoda tunnuksia, vaan kirjautuminen, tunnistautuminen ja rahan siirtäminen tapahtuvat kaikki samalla tavalla: ruotsalaisen Trustly-maksupalveluntarjoajan kautta. Se on käyttäjän kannalta hyvinkin nopea ja vaivaton tapa päästä käsiksi peliviihteeseen.\nGoGolla pelaat tyylikkäässä ympäristössä heti ilman rekisteröitymistä!\nGoGolla pelivalikoimaan tutustuminen vaatii siis todella kirjautumisen, mikä on poikkeus kasinoiden joukossa. Se ei kuitenkaan ole perinteinen kasino, joten tunnuksia ei tarvita, mikä nopeuttaa kovasti pelaajan operaatiota. Kirjautumiseen käytetään Trustlya eli toisin sanoen pankkitunnuksia, mutta sen voi tehdä tietysti myös ilman talletusta eli ilmaiseksi. Jos et kuitenkaan halua vielä tehdä sitä – teimme sen puolestasi!\nKäy ilmi, että GoGon valikoima on varsin klassinen kattaus kolikkopelien kermaa. Edustettuna ovat kaikki sellaiset suurnimet, joiden mukana olo on uudelle nettikasinolle tänä päivänä miltei pakollista, koska ne ovat niin suosittuja: NetEnt, Play’n GO, Microgaming ja lukuisat muut.\nPelivalikoima on kaikkiaan noin 500 pelin suuruinen. Se ei siis kilpailun keskellä loista valtavuudellaan, mutta toisaalta mukaan mahtuu suurin osa suosituimmista uutuuksista ja pesunkestävistä klassikoista. Lisäksi vaikuttaa siltä, että uusia pelejä lisätään valikoimaan hyvin aktiivisesti, joten kuka tietää, milloin GoGolla hätyytellään jo tuhannen pelin rajaa.\nSuosittuihin peleihin kuuluvat muun muassa ikivihreät jackpot-pelit, kuten Mega Moolah, Mega Fortune ja Hall of Gods. Myös live-pelit, kuten Evolution Gamingin lukuisat versiot ruletista ja blackjackista nostavat päätään hittilistoilla. Live-kasinolle ei ole omaa välilehteä pelisivulla, mutta ruletille, blackjackille ja pöytäpeleille erikseen on, ja löydät live-pelit näiden vaihtoehtojen joukosta, vaikka mukana onkin myös tietokooneen satunnaislukugeneraattoria vastaan pelattavia pelejä.\nYksinkertaiset ja viimeistellyt Pay N Play -pikakasinot toimivat erityisen loistavasti mobiiliympäristössä. Useimmiten tänä päivänä kaikista peleistä on jo olemassa erikseen räätälöity mobiiliversio, jonka kautta pelaaminen sujuu. Mobiilikasino kulkee mukana paikasta ja ajasta riippumatta. Vinkki: piilota mobiiliselaimen työkalupalkki eli osoiterivi, niin pelille jää ruudulla vielä enemmän tilaa!\nEnnen kaikkea tämän sivuston valikoima pohjaa kolikkopeleihin, jotka ovatkin yhä pelaajien suosikki. Koska tässä pelivalikoimassa on panostettu määrän sijaan laatuun, ehkä on ihan hyväkin, että joukossa ei ole sellaisia vaihtoehtoja kuin raaputusarvat – ei pahalla, innokkaat raaputtelijat! Mieluummin otamme kuitenkin vastaan huolellisesti koostetun kolikkopelivalikoiman.\nPay N Play -pikakasinoiden, jotka ovat kasinomaailmassa vielä verrattain uusi tuttavuus, ominaisuuksiin kuuluu se, että niille ei tarvitse rekisteröityä. Samalla se tarkoittaa kuitenkin sitä, että maksutapoja on käytössä vain yksi, ja se on yleensä ruotsalainen Trustly. Kyseessä on luotettava kolmannen osapuolen maksupalveluntarjoaja, joka välittää tunnistautumistiedot ja rahat verkkopankkitunnuksiasi käyttäen.\nJärjestelmä tukee miltei kaikkia suomalaispankkeja. Varsinkin suurten pankkien asiakkailla on myös se etu, että siirrot ovat lähes välittömiä, myös pelitililtä pankkitilin suuntaan. Tämä ei todellakaan ole itsestäänselvyys kaikilla kasinoilla, vaan rahoja voi joutua odottamaan useita päiviäkin. Siirrot ovat myös kuluttomia.\nLisäksi Know Your Customer (KYC) -periaatteen mukainen tunnistautumisprosessi jää pois, mikä on pelaajan kannalta tietysti huippujuttu. Vaikka tämä toimintamenetelmä on luotu pelaajan etua ajatellen, voin vain kuvitella, kuinka ärsyttävää sinustakin on lähetellä dokumentteja ja kuvia henkilötodistuksesta kasinoille. GoGolla se välivaihe jää pois, koska sinut indetifioivat tiedot tulevat pankista, ja mikä voisikaan olla luotettavampi taho kuin pankki?\nPikakasinoista on vaikea keksiä muita huonoja puolia kuin se keskeisin. Ne eivät nimittäin sovellu sellaisille pelaajille, jotka haluavat tai suorastaan tarvitsevat maksutapavalikoimaan myös muita, kenties hieman harvinaisempia maksutapoja. Sellaiset ovat muun muassa erilaiset mobiilisovellukset, verkkolompakot ja luotolla pelaaminen. Lähes kaikilta suomalaisilta toisaalta löytyy verkkopankkitunnukset. Kannattaa harkita, onko muilla tavoilla pelaaminen sen arvoista, että näkee pelatakseen enemmän vaivaa kuin Pay N Play -kasinoilla kuunaan joutuisi näkemään.\nPay N Play -pikakasinot eivät yleensä ole kaikista avokätisimpiä tarjoilemaan bonuksia ja kampanjoita, ja GoGo on samalla linjalla. Se ei tarjoa tervetulobonusta, muuta talletusbonusta tai ylipäätään mitään rahanarvoisia pelietuja. Sen vahvuuksiin kuuluvat enemmänkin nopeus, luotettavuus ja tyylikkyys.\nTiedän heti, että joillekin pelaajille kasinon ulkonäöllä ja teemalla ei ole tuon taivaallista merkitystä. Jos tunnistat itsesi tästä joukosta, voi olla turhaa edes tutustua kovin tarkasti tähän kasinoon, koska löydät sivustoltamme useita arvosteluja kasinoista, jotka tarjoavat muhkeita bonuksia. Muista kuitenkin, että bonuksiin liittyy kierrätysvaatimus, ja ilman bonuksia pelikokemus on varmasti mutkaton: rahaa voi tallettaa ja voittoja kotiuttaa milloin tahansa, vapaasti oman mielen mukaan.


mattkau Ke Heinä 20 2016, 18:30\nTulipas mielenkiintonen vika nostolaitteeseen. Tyhjien varsien kanssa ajelin hakemaan perälevyä niin ne nous ylös eikä halunneet laskeutua vaikka käyttövipu oli laskuasennossa koko ajan. Vähän samanlaista oiretta on ollut välillä aiemminkin, mutta nyt ei suostunut korjautuun. Nostoakselin oikean laakeripukin luukun alta sitten löyty vika. Korkeussäädön nokkalevy oli löysällä. Oli entinen seppä korvannu toisen nokkalevyn vaarnaruuvi/mutterisysteemin tavallisella ruuvilla joka oli sen millin liian pitkä eli oli pohjannu ennenkuin kanta tiukkasi nokkalevyyn. Ihmeesti oli pysyny kiinni yhdellä ruuvilla kymmenen vuotta. Oli hyvä ettei alkanu kiukkuaan sillo kun tein tarkkuusnostoa Ivecon konetta pois ottaessa.\nOli pikkasen kiire niin kikkailin nostolaitteen syvyyssäätöasentoon ja käytin sitä. Oli aika erikoisen tuntunen aparaatti käyttää. Ei mikään ihme jos jotkut on valitelleet nostolaitteen omituisuutta kun yrittäneet käyttää kyntöasentoo.\nerkki Ke Heinä 20 2016, 21:50\nSe nokkalevy on tosiaan kiinni tosi pienillä ruuvellla eikä ole mikään ihme jos asentaja vetää epähuomiossa poikki toisen niistä tai molemmatkin. Jos asennonsäätö on poissa pelistä, on TCU:lla helpompi operoida juttuja kuin vetovastusssäädöllä. Ouliaisten tapahtumassa muuan standivirerailija kertoi, että hänellä oli aikoinaan valkonen 880 selecta, jonka "nostolaite oli ihan holtiton hallita". Kerron, että siinä on kyllä kunnossa oleva asennonsäätö hyvinkin tarkka, ikäluokkansa tarkimpia. Kaveri jatkoi tarinaansa ja sanoin, että kokeillaampa piruuttaan minun 1200:lla miten tarkka se on. Kaveri piti sormeaan vetovarren päällä kun liikautin käyttövipua ehkä pari milliä kerrallaan ja varret nousi joka kerran ehkä vajaan sentin. Oltiin samaa mieltä siitä, että tarkka on. Noissa Taavien käyttäjissä on ollut paljon heitä, jotka eivät ole lukeneet käyttöohjetta tai kukaan ei ole neuvonut valitsimen käyttöä ja siitä on syntynyt käsitys "mahdottoman holtittomasta" laitteesta, mitä se omalla tavallaan onkin kun vetovastussäätö on kytkettynä. Ylös ja ja alas asennot löytyy, mutta väliasentoja ei voi löytää käyttövivun avulla.\nViimeinen muokkaaja, erkki pvm To Heinä 21 2016, 08:15, muokattu 1 kertaa\nmattkau Ke Heinä 20 2016, 23:01\nJoo, ne on kaksi varttituuman ruuvia ja mutteria. Pieniä tosiaan traktorikäytössä, mutta ei sen lätkän kiinnittämiseen isompia kyllä tarviikkaan eikä ees mahu. Ne vastaa M6 ruuveja joilla vakiokierteisenä 8.8 lujuudella kiristysmomentti on kymmenkunta Nm, niin vähän että kahdella sormella saa aikaseksi momentin. Jos en ihan väärin muista, niin joku aivotutkija on on selvittäny, että vakiomonttöörillä M12 vakiokierre 8.8 ruuvi saa luonnollisen kiristyksen. Sitä pienemmät ruuvit ylikiristetään ja suuremmat jää löysälle. Kaikkee ne tutkii.\nKäyttöohje on kyllä hyvä kirja lukea. Taavettien aikaan ne oli vielä yksinkertaisia ja täynnä asiaa. Nykyään yksinkertasemmastaki härvelistä saa mukaan monikielisen eepoksen, jonka ensimmäiset monta sivua on täynnä kaikensorttista varoitusta, jossa neuvotaan käyttämään kuulosuojaimia, suojakäsineitä, silmäsuojia, kypärää ja kovia kenkiä ja kielletään panemasta tuote roskiin. Niitä ei tahdo jaksaa lukea kun varsinainen asia on haudattu kaikenlaisen itsestäänselvyyden sekaan.\nmattkau To Heinä 28 2016, 22:05\nOngelma tuli nyt tänään alustavasti korjattua. Mitähän sille nokkalevylle oli joskus käynyt, kun toinen, nokasta kauempi pitkä ruuvinreikä oli pitänyt korjata hitsaamalla. Molemmissa rei'issä oli kohta mistä varttituuman ruuvi prikkoineen mahtu luiskahtaan läpi. Siihen kohtaan, mikä pitäisi vastata seuraajarullaan nostolaitteen ollessa ylhäällä oli lisätty messinkiä. Muutenkin se oli varsin perskautuneen oloinen. Jos jollakin sattuis olemaan suunnilleen alkuperäisen muotoinen nokkalevy ylimääräisenä niin voitaisiin tehdä kauppoja. Lisäksi sen välitystangon, jossa seuraajarulla on, alapäähän näkyi lisätyn messinkiknööli. Ei varmaankaan ole tehtaan miesten laittama. Samalla huomasin syvyyssäädön tangosta puuttuvan jousen. Lieneekö koskaan minulla ollessa ollutkaan.\nNo, joka tapauksessa sain säädöt tehtyä ja laite tuntui toimivan korkeussäädöllä suht olikein. Jousi syvyyssäätöön pitää vielä löytää jostakin, vaikka toisaalta, enpä minä sitä taida käyttää.\nJotakin sille nostolaitteelle on joskus tapahtunut. Oikeanpuoleinen nostoakselin pukki on vaihdettu traktorista, missä valut ovat punaisia ja nostolaitteen säppi on rikki.


Ilmentääkö glykeeminen indeksi hiilihydraattien ravitsemuksellista laatua? – Elintarvikkeiden prosessointi ja ravitsemus\nJulkaistu 4.4.2020 24.4.2020 kirjoittanut Tuukka Törölä\nIlmentääkö glykeeminen indeksi hiilihydraattien ravitsemuksellista laatua?\nGlykeeminen indeksi on ruoan laadullinen mittari, joka kuvastaa tietyn hiilihydraattiannoksen aiheuttamaa veren glukoosipitoisuuden eli verensokerin nousua verrattuna yhtä suureen glukoosiannokseen. Käytännössä se kuvaa, kuinka nopeasti verensokerit nousevat tietyn ruoan syömisen seurauksena. Ruoassa olevat hiilihydraatit ovat yksi ruoan kolmesta perusravintoaineesta, jotka voidaan määritellä yksinkertaisiksi tai monimutkaisiksi sokeriyhdisteiksi. Hiilihydraattien luokittelu perustuu molekyylikokoon ja perusyksiköiden rakenteeseen. Glukoosi on yksinkertainen ja sellaisenaan energiaksi käyttökelpoinen sokeri, kun taas esimerkiksi tärkkelys on tuhansista glukoosiyksiköistä koostuva monimutkainen sokeri. Kun ihminen syö ruokaa, jonka hiilihydraatit ovat tärkkelystä, elimistö hajoittaa tärkkelyksen pienemmiksi palasiksi ja vereen vapautuu glukoosia tasaisesti.\nGlykeemisen indeksin vertailukohtana toimii glukoosi, jonka indeksi on asetettu 100:aan. Mitä isompi GI-arvo elintarvikkeella on, sitä voimakkaammin elimistön verensokeri nousee. Lähtökohtaisesti olisi tavoiteltavaa, että GI olisi matala, jolloin elimistö saa energiaa tasaisesti ja pitkäksi aikaa. Vaikkakin isompi molekyyli hajoaa hitaammin energiaksi kuin pieni, ei GI kuitenkaan ole riippuvainen hiilihydraattiketjun pituudesta. Siihen vaikuttaa hiilihydraatien rakenne ja kyseisen elintarvikkeen sisältämät muut yhdisteet, kuten kuitu ja rasva. Usein unohtuu myös, että ruoan valmistustapa sekä monenlainen prosessointi vaikuttavat ruoan glykeemiseen indeksiin.\nMillainen GI sitten erilaisilla arjessa käytössä olevilla ruoilla oikein on ja vaikuttaako prosessointi tai ihan vaan valmistustapa siihen?\nVoimakkaasti verensokeria nostavan puhtaan glukoosin GI on yleisesti tavattaviin hiilihydraattehin verrattuna korkea. Tavallisen sokerin, eli yhdestä glukoosista ja fruktoosista muodostuneen sakkaroosin GI on 65, kun taas yksinkertaisen hedelmäsokerin eli fruktoosin noin 20. Maitosokerin, eli glukoosi- ja galaktoosiyksiköistä koostuvan laktoosin GI on 46. Hiilihydraattiannoksen GI ei ole systemaattisesti ja helposti pääteltävissä, sillä esimerkiksi eri puolilla maailmaa ruisleipien GI:n on laskettu vaihtelevan 40 ja 86:n välillä. Viljojen hiilihydraatit ovat monimutkaisia glukoosipolymeerien seoksia, joiden koostumus vaihtelee. Näin ollen edes saman raaka-aineen testatut vasteet eivät ole yhteneväisiä. Erilaisilla resepteillä, eli ainesten mittasuhteilla tehtyjen tuotteiden erot ovat siis vääjäämättömiä. Mitä tietyn ruoan vaihtelevaan käsittelyyn eli prosessoimiseen tulee, on esimerkiksi pastan keittämisessä havaittu seuraava yhteys: lyhyemmän keittoajan pastan GI on pienempi, kuin pitkään keitetyn vastikkeen. Niin ikään raakojen vihannesten glykeemisen indeksin tiedetään olevan pienempi kypsennettyihin verrattuna: kuorimattoman, raa’an porkkanan GI on 16, kun taas keitetyn ja kuoritun porkkanan 41.\nErilaisen prosessoinnin aiheuttamia muutoksia glykeemiseen indeksiin voi havainnollistaa useimmille arkisen ja tutun aineksen, kauran kautta. Esimerkiksi pikakaurahiutaleista tehdyn 20g hiilihydraattia sisältävän kaurapuuroannoksen GI on 80, kun taas paksuista esikäsittelemättömistä hiutaleista tehdyn vastikkeen lukema on 55. Prosessointi tarkoittaa usein lämpökäsittelyä, tai partikkelikoon muuttamista: esimerkiksi hienojakoisen perunamuusin GI on vähemmän käsiteltyjä keitettyjä perunoita korkeampi, puhumattakaan raa’asta perunasta. Erilaisissa nautintamuodoissa olevilla, samaa raaka-ainetta sisältävillä elintarvikkeilla on erilainen vaste. Se, että pitääkö tätä ”prosessoinnin” aiheuttamana muutoksena, riippuu varmaankin henkilöstä. Tutkimusdata ei ole aivan mustavalkoista, mutta esimerkiksi yhden minuutin mikropuurolla lienee pienempi GI, kuin puoli tuntia liedellä hautuneella puurolla: se ei kuitenkaan tee jälkimmäisestä sen huonompaa vaihtoehtoa ateriaksi.\nTaulukko 1. Glykeemisiä indeksejä tavallisille ruoalle\n”The average GI of foods derived from multiple studies by different laboratories” –> muotoiltu alkuperäisestä lähteestä ja käännetty suomeksi\nLeivät ja lisäkeviljat Aamupalaviljat ja maidot Hedelmät ja muut Kasvikset ja palkokasvit\nVaalea vehnäleipä* 75±2 Maissihiutaleet 81±6 Omena, raaka † 36±2 Peruna, keitetty 78±4\nMoniviljaleipä 53±2 Kaurapuuro 55±2 Banaani, raaka † 51±3 Peruna, ranskalaiset 63±5\nHappamaton vehnäleipä 70±5 Pikakaurapuuro 79±3 Ananas, raaka 59±8 Peruna, pikamuusi 87±3\nMaissitortilla 46±4 Riisipuuro 78±9 Mango, raaka † 51±5 Porkkana, keitetty 39±4\nValkoinen riisi, keitetty * 73±4 Hirssipuuro 67±5 Vesimeloni, raaka 76±4 Bataatti, keitetty 63±6\nTumma riisi, keitetty 68±4 Mysli 57±2 Taatelit, raaka 42±4 Kurpitsa, keitetty 64±7\nOhra 28±2 Maito, täys 39±3 Persikka, raaka† 43±5 Banaani 55±6\nMakea maissi 52±5 Maito, kevyt 37±4 Mansikkahillo 49±3 Kasviskeitto 48±5\nSpagetti, vaalea 49 ± 2 Soijamaito 34±4 Omenahillo 41±2 Kikherneet 28±9\nSpagetti, täysjyvä 48±5 Riisimaito 86±7 Appelsiinimehu 50±2 Kidneypavut 24±4\nRiisinuudelit 53±7 Hedelmäjogurtti 41±2 Appelsiini, raaka 49±3 Linssit 32±5\nCouscous† 65±4 Jäätelö 51±3 Soijapavut 16±1\nLuvut ovat tutkittujen arvojen keskiarvoja ± keskivirhe\n*Havaittiin myös matalan GI:n vaihtoehtoja\n† Kaiken saatavilla olevan tiedon keskiarvo\nOngelmia glykeemisen indeksin tulkitsemisessa\nGlykeeminen indeksi kertoo vain tietyn hiilihydraattimäärän aiheuttamasta verensokerin noususta. Se ei ota kantaa annoskokoon tai useita eri hiilihydraatteja sisältävään annokseen, eli varsinaiseen aterian nauttimiseen. Ruoka-annoksen syömistä ja siitä aiheutuvaa verensokerin nousua paremmin kuvastava suure on glykeeminen kuorma (glycemic load eli GL). Koska GI on sidottu tiettyyn hiilihydraattimäärään, on esimerkiksi kahden ruisleivän GL isompi kuin yhden vaalean leivän, vaikkakin ruisleivän GI on annosta kohden pienempi. Kokonaisvaltaisemman kuvan antava GL lasketaan kertomalla GI elintarvikeannoksen hiilihydraattimäärällä ja jakamalla tulos sadalla. Vuorokauden GL:aa voidaan pitää matalana, kun se on alle 80; kohtuullisena kun se on 80-120; ja suurena, kun se on yli 120.\nSyöytyjen hiilihydraattien määrä tai veren glukoosipitoisuus ei myöskään sinällään kuvaa täysin koko energian saamisen prosessia. Ruoasta saadut hiilihydraatit hajoitetaan entsyymien toimesta yksinkertaisiksi sokereiksi, lähinnä glukoosiksi, jonka jälkeen se kulkeutuu insuliinihormonin ohjaamana rasva- ja lihassolujen solukalvojen läpi soluihin hajoitettavaksi. Vasta tämä on se varsinainen vaihe, johon ihmisen energiansaanti perustuu. Ihminen ei siis saa ruoan hiilihydraateista ja siten kohonneesta verensokerista energiaa ilman insuliinia. Insuliinihäiriöt tunnetaan yleisesti Diabetes Mellitus-sairauksena: sanat ovatkin peräisin antiikin kreikan sanoista diabaínō, virrata läpi, ja mellitus, makea.\nOngelmalliseksi on osittain insuliinin käyttäytymistä tutkimalla havaittu, että GI ei välttämättä suoraan korreloi hiilihydraatin laadun kanssa. Esimerkiksi ruisleivällä saattaa olla yhtä korkea, tai jopa korkeampi GI, kuin vaalealla leivällä. Vaikkakin täysjyvävilja yhdistyy useissa väestötutkimuksissa hyvään painonhallintaan, vähäisempään diabetes-, sydän- ja verisuonitautiriskiin, eivät nämä vaikutukset näytä selittyvän pelkästään niiden hiilihydraattien GI-arvolla. Eri hiilihydraattien erilaista käyttäytymistä elimistössä kuvaa niiden insuliinivaste. “Rye effect”-ilmiössä ruisleivän insuliinipitoisuus veren seerumissa on vaaleaan leipään verrattaessa matalampi saman nautitun hiilihydraattimäärän jälkeen. Tämän on selitetty johtuvan monen tekijän summasta, kuten ruisleivän rakenteesta, ravintokuidusta, fytokemikaaleista, aminohapoista ja fermentaatiotuotteista (esim. SFCA). Vastaavaa ominaisuutta ei ole havaittu millään muulla viljalla.\nVoidaan siis tiivistävästi todeta, että hiilihydraattien ravitsemuksellista laatua on vaikea mitata vain yhden mittarin perusteella. Niin ikään prosessoimisen vaikutuksia hiilihydraattien käyttöarvoon ei voi tyhjentävästi ilmaista, sillä raaka-aineiden yhdisteleminen ruoaksi ja valmiin ruoan haluttu lopputulos ovat hyvin laaja-alaisia tapahtumia. Glykeeminen indeksi antaa osviittaa hyvin moniulotteisesta totuudesta, mutta sitä ei tulisi käyttää yksinomaisena suureena.\nOlli Ilander ym. 2006, Liikuntaravitsemus, VK-kustannut OY, s. 61 ja 71-73\nHelsingin yliopiston viljateknologian professorin Kati Katinan luentoesitys ”Ruis, leivonta ja raskitus”, 27.10.2019\nTaulukko 1. https://www.ncbi.nlm.nih.gov/pmc/articles/PMC2584181/table/t1/?report=objectonly\nKuvituskuva 1: https://pixabay.com/photos/sugar-cup-pile-of-sugar-sweet-1514247/\nKuvituskuva 2: https://pixabay.com/photos/oat-food-oatmeal-grain-vegetarian-1178447/\nYksi vastaus artikkeliin “Ilmentääkö glykeeminen indeksi hiilihydraattien ravitsemuksellista laatua?”\nKiitos mielenkiintoisesta tekstistä! Jäin kaipaamaan vähän selkeämpää taulukkoa ja olisi kiva jos se olisi suomeksi. Tässä oli hyvin kattavasti tietoa aiheesta ja esimerkit olivat havainnollistavia.\nEdellinen artikkeliEdellinen Miten kylmäsäilytys vaikuttaa vitamiinien määrään kasviksissa?\nSeuraava artikkeliSeuraava Onko hyönteisruoka turvallista?


Hiilineutraalit merikuljetukset ja osaajien liikkuvuus aiheina meri- ja teknologiateollisuuden aamussa – Varsinais-Suomen Ennakointiakatemia\nÄlykäs ennakointi -hankkeen ennakointitilaisuudessa 16.11. alan yritykset, oppilaitokset ja sidosryhmät saivat tietoa hiilineutraaliuteen tähtäävän merikuljetuskonseptin valmistelusta ja laajemminkin meriklusterin kestävän kehityksen suunnasta. Aiheesta alusti Meriaura Groupin Thomas Friis, Head of Ship Management. Toisessa alustuksessa Sitran vanhempi asiantuntija Tapio Huttula herätti keskustelua siitä, miten maakunta pitää ja parantaa osaamistaan. Miten pystymme työllistämään täältä valmistuneita ja vahvistamaan työssä olevien osaamista? Molempiin alustusten aiheisiin päästiin myös kommentoimaan.\nKuva: Meriauran havainnekuva uudesta hiilineutraalista rahtialuksesta Saimaan kanavalla\nÄlykäs ennakointi -hanke keskittyy meri- ja valmistavan teknologiateollisuuden ennakointitiedon systemaattiseen hankkimiseen, jakamiseen ja hyödyntämiseen. Tilaisuuden alustusten ja kommenttipuheenvuorojen kiteytyksiä on koottu tähän artikkeliin.\nMeriauran alustus: Meriaura sustainability\nSitran selvitys PDF:nä täältä.\nMeriaura: Koko kuljetusketju hiilineutraaliksi\nMaailmankaupasta noin 90 % kuljetetaan meriteitse. Merikuljetukset ovat yleensä taloudellisin vaihtoehto – ja useimmiten myös ympäristöystävällisin. Suomi on merikuljetuksista täysin riippuvainen, sillä laivoilla kuljetetaan Suomen viennistä 90 % ja tuonnista 80 %. Näiden faktojen valossa tulevaisuuden meriliikenteen rakentaminen hiilineutraaliksi klusteriksi on Suomelle selkeä suunta. Jo nyt suomalainen merenkulku edistää pysyviä hiilineutraaleja ratkaisuja, ja on myös edelläkävijänä maailmalla.\nHavainnekuva Meriauran uudesta rahtilaivasta.\nKestävän kehityksen mukaisten merikuljetusten edelläkävijä on turkulainen Meriaura Group, joka on testannut vaihtoehtoja fossiilisille polttoaineille pioneerina jo 1990-luvulla. Kehitystyön tuloksena Meriaura käyttää aluksissaan jätepohjaista bioöljyä, mikä on kestävin tällä hetkellä saatavilla oleva polttoaineratkaisu meriliikenteessä. Bioöljyyn tarvittava käytetty kasvirasva kerätään Varsinais-Suomen ravintoloista, tukkuliikkeistä ja teollisuudesta.\n– Tällä hetkellä käynnissä on 100 % hiilineutraaliuteen tähtäävän kuljetuskonseptin valmistelu ja suunnittelutyö. Konseptissa yhdistetään kestävästi tuotettua bioöljyä ja uutta akkuteknologiaa. Täysin uusiutuvaan energiaan perustuva merikuljetuskonsepti tulee markkinoille 2024, kertoi Meriaura Groupin Thomas Friis, Head of Ship Management.\nTäysi hiilineutraalius ei synny helposti, vaan vaatii laajasti eri prosessien optimointia ja digitalisointia. Uusista aluksista tulee hybridilaivoja, joiden tehontarpeesta noin viidennes on tarkoitus kattaa akuilla ja loput biopolttoaineella.\nMeriauran suunta kohti nollapäästöistä laivastoa ja ympäristöjalanjäljen minimointia etenee monella rintamalla. Pyrkimyksenä on kokonaisuudessaan kulutuksen vähentäminen ja kierrätyksen ja uusiokäytön tehostaminen. Tavoitteena on myös saada kaikki päästöt Itämereen loppumaan, ja yhtiö onkin aktiivisesti edistänyt jätevesien käsittelyvalmiuksia Itämeren satamissa ja haluaa luoda alalle minimivelvoitetta kovempia standardeja.\nKestävä kehitys tarvitsee lisää painoarvoa opetuksessa\nWebinaarin kuudessa pienryhmässä keskusteltiin alustuksen jälkeen, millaisilla kestävän kehityksen taidoilla ja opeilla oppilaitoksista valmistuneet tulevat työelämään. Yleisesti nähtiin, että kestävä kehitys tarvitaan tulokulmaksi kaikkeen oppimiseen ja tehtävänantoihin, eikä sen kuulu olla pelkästään erillisinä kursseina. Uusimmat osaamisvaatimukset tulevat yrityksiltä, ja niitä on oppilaitosten ja yritysten yhteisvoimin siirrettävä opetuskokonaisuuksiin.\nKestävän kehityksen osaamista odotetaan jatkossa enemmän myös ammattiopistoista valmistuvilta, kun nyt aihe painottuu vasta korkeakouluopinnoissa. ”Vastuullisuuden johtaminen on kuin tietoturvan johtamista, se koskee kaikkia tasoja ja siihen sitoutuvat niin johto kuin työntekijätkin. Olisi hyvä määritellä, miten se näkyy jokaisessa työtehtävässä”, kiteytti yksi ryhmistä.\nKeskusteluissa arvioitiin, että ympäristöosaamisen ja vastuullisuuden merkitys kasvaa tulevaisuudessa ja näkyy myös rahoituksessa. Nyt kestävän kehityksen osaaminen on Suomen kilpailuetu mutta jatkossa siitä tulee elinehto.\nMerikuljetusten liittyminen maalogistiikkaan toi mukaan keskustelua optimoinnista ja sen myötä esimerkiksi polttoaineen säästöstä. Jos laivan purkamisen odotusaikoja voitaisiin tarkentaa, voitaisiin ajon aikaista vauhtia ja kulutusta pienentää. Yhdessä ryhmässä ennakointiin parempaa ”lennonjohtoa”, eli globaalia simulaatiota meriliikenteestä. Tämä ennuste sisältäisi pullonkaulat, ruuhkautumiset ja sääennusteet, joilla voitaisiin optimoida laivojen saapuminen satamaan, purkuaikataulu ja ajonopeudet.\nKeskustelussa pohdittiin edelleen myös sitä, pitäisikö ammattisiiloja rikkoa. Spesialisteille nähtiin tarvetta, mutta moni kannatti myös laajempien kokonaisuuksien opettamista työnjohdon ja työn suunnittelun vahvistamiseksi. Ymmärrys myös maalogistiikasta on kasvava trendi toimialalla. Alan laajetessa jatkuva oppiminen on tärkeä osa kokonaisuuksien hallintaa – homma otetaan haltuun työelämässä.\nVetääkö Varsinais-Suomi puoleensa ammatillisen toisen asteen, ammattikorkeakoulutuksen ja yliopistotutkinnon suorittaneita? Saammeko pidettyä osaajamme? Ja minne vastavalmistuneet sijoittuvat työmarkkinoilla? Muun muassa näihin kysymyksiin vastasi alustuksessaan Sitran vanhempi neuvonantaja Tapio Huttula. Hän yhdisteli samalla Sitran julkaiseman Miten osaajat liikkuvat alueilla? -selvityksen Varsinais-Suomeen.\nKoulutetut muuttavat toisten osaajien perässä – alueiden kannattaa pitää valmistuneista kiinni.\nHuttula muistutti alkajaisiksi, että väestön koulutustasoon liittyvät alueelliset koulutuserot ovat Suomessa melko suuria ja luonteeltaan pysyviä. Koulutuksella ja inhimillisellä pääomalla on taipumus keskittyä sinne, missä on korkeakouluja ja osaamis- ja tuotantokeskittymiä. Varsinais-Suomi sijoittuu tässä kilpailussa melko korkealle, samaan tasoon esimerkiksi Pirkanmaan, Pohjanmaan ja Keski-Suomen kanssa. Meillä koulutustasoindeksi on 375, (vajaat 4 vuotta koulutusta perusasteen jälkeen). Korkeakoulutettuja on 31,6 % väestöstä. Huomioitavaa kuitenkin on, että kuntakohtaiset erot ovat isoja. (Lue lisää koulutustaso alueilla.)\nKeskustelussa mietittiin, mistä alueen pitovoima syntyy. Vastauksena nähtiin alueiden ja paikkakuntien elinkeinorakenteen monipuolisuus. Kun oppilaitosverkko on kattava ja työvaihtoehtoja on tarjolla, nuoren ei ole syytä miettiä poismuuttoa. Tutkimuksen mukaan erityisesti ammattikoulutuetut ovat kotipaikkauskollisia. Korkeakoulutettuja Varsinais-Suomi menettää Uudellemaalle. Tästä heräsi myös kysymys, onko poislähteneiden ajatuksia tutkittu. Lähdetäänkö maakunnasta muualle työn perässä?\nEsiin nousi erityisesti pk-yrityssektorin tukeminen ja osaamistason nostaminen. Tähän yhteistyöhön on tarvetta, mutta resursseja puuttuu. Pienten yritysten menestyminen on maakunnan keskeinen pitovoimatekijä. Tässä nähtiin koulutuksellisesti myös teollisuusyritysten tarpeet (lyhyisiin) täsmäkoulutuksiin, ei pelkästään koko tutkintoihin.\nOsa ryhmistä pohti, että muuttoliikkeen kääntämiseksi meidän olisi osattava nostaa maakunnallisia vahvuuksiamme esiin nykyistä voimakkaammin. Oma osaamisemme vahvistuu mm. DI-koulutuksen myötä, ja osaajat muuttavat osaajien perässä.\nTapio Huttula korosti, että oppilaitosten pitäisi tukea entistä enemmän työssä olevaa osaamista, tarjota täydennyskoulutusta ja vahvistaa elinikäistä oppimista. Tämä nostaa putoamassa olevaa maamme koulutustasoa ylöspäin, kun näkymänä ja pelkona on, että osaamisemme heikkenee ja putoamme kelkasta.\n– Pitäkää kiinni opiskelijoista, ja sitouttakaa heidät alueeseen ja yrityksiin, hän viestitti Varsinais-Suomelle.\nAlustusten aiheista keskusteltiin kuudessa pienryhmässä. Pienryhmäkeskusteluja on koostettu oheen, ja hankkeessa myös hyödynnetään keskusteluja ennakointitiedon jatkojalostamiseen. Kiitos kaikille osallistujille, arvostamme kommenttejanne!\nMiten osaajat liikkuvat alueilla -selvityksen julkaisijana on Sitra ja toteuttajana Aluekehittämisen konsulttitoimisto MDI. Lue lisää ja lataa selvitys PDF:nä täältä.


Dear Moments & Me: Terassilla.\nTerassikalusteet saapuivat viimein torstaina ja ovatkin olleet tämän kaksi päivää tosi ahkerassa käytössä. Aivan ihana auringonpaiste on muistanut meitä jo muutaman päivän ajan ja näin ollen ollaan saatu nauttia aamukahvit ulkona, omalla terassilla ihan ensimmäistä kertaa!\nTerassikalusteita ei ollut helppo löytää. Valinnanvaraa on kyllä aika kivasti täällä pääkaupunkiseudulla, mutta niin monta asiaa piti täsmätä ja aina joku juttu puuttui tai ei sopinut meille. Pihallamme oleva terassiosuus ei ole järin suuri, joten kalusteryhmä ei saanut olla liian suuri. Halusimme kuitenkin kaksi tuolia ja sohvan, jotta mahdollisten vieraiden käydessä olisi jotain missä istua.\nVäritoiveena meillä oli ruskea, mustan ollessa vähän liian tumma ja harmaa taas ei sopinut oikein muihin väreihin, vaikka kaunis on muuten. Erityisen tärkeää oli istumamukavuus ja testattiinkin hartaasti monia monia malleja. Jotkut olivat aivan liian matalia meidän pitkille koivillemme ja toisissa taas joutui istumaan liian virallisesti selkä ihan piikkisuorassa ;)\nMyös hintaa oli pakko tuijottaa, koska nyt ei haluttu laittaa mitään 1500e ulkokalusteisiin sisäremontinkin ollessa vielä kesken.\nKesän ollessa jo aika pitkällä, oli lopulta valittava joku, vaikka aivan täydellistä ryhmää ei vastaan tullutkaan. Päädyimme tilaamaan tämän suklaisen Palma polyrottinki sohvaryhmän Merkkikaluste Metropolista. Ihan ongelmitta ei tilaus sujunut sillä ensinnäkin toimituspäivä vaihtui neljä kertaa ja aikaa kului noin kuukausi tilauspäivästä! Sitten kun ryhmä viimein saapui, oli kaksi tyynyistä revennyt aika pahasti saumoista, joten uusia tyynyjä odottelemme vielä viikon verran.\nKaikesta huolimatta olen kyllä nauttinut aivan hirveästi siitä, että nukuttuani pitkään näin lomalla, voin jatkaa rentoilua vielä aamukahvin kera ulkona auringon paistaessa lämpimästi taivaalta! Ollaan miehen kanssa oltu ihan sekaisin onnesta, että saadaan viimein istuskella omalla pihalla :) On todella tuntunut lomalta! Lisäksi Palma on tosi kiva istua ja olen röhnöttänyt tuolla sohvalla poikittain, joka onnistuu ihan hyvin pitkäsääriseltäkin!\nMitään muuta ei terassille ollakkaan hankittu, kun jäin niin odottelemaan noita kalusteita. Ehkä tässä ei kovin suuria kannata enää hankkia ja ensi kesänä sitten panostetaan enemmän kukkaruukkuihin ynnä muihin. Tosin, jos nyt alennuksesta jotain kivaa löytyy niin miksei! Hemtexiltä ostin kyllä valkoisen puutarjottimen "Enjoy"- tekstillä ja se onkin toiminut hyvin aamupalan kuljetuksessa keittiöstä terassille.\nMuistatte ehkä kuinka ihmettelin aikaisemmin tuota meidän puuta, jossa kasvaa hassuja "hedelmiä". Huomattiin eilen, että varsinkin yksi niistä oli kasvanut aika paljon. Tällä hetkellä se näyttää minusta aivan päärynältä ;)\nLähettänyt Cherry/Kirsi klo 19.15\nSusku 21. heinäkuuta 2012 klo 22.41\nMe myös etsittiin meidän parvekkeelle aika tovin kalusteita. Alun perin meinattiin juurikin tuollaista samantyyppistä ratkaisua, mihin te päädyitte, mutta kaikki kivat oli jo loppuunmyyty. Mutta sitten venytettiinkin kukkaronnyörejä hieman enemmän ja ostettiin iso polyrottinkinen kulmasohva juurikin samasta paikasta, mistä te löysitte omanne. Vaikka aluksi hinta hirvittikin, ei ole kyllä kaduttanut. Siihen mahtuu mukavasti vieraita istuskelemaan, tai me molemmat ottamaan päiväunet, kumpainenkin omalle puoliskolleen. :)\nCherry 22. heinäkuuta 2012 klo 19.17\nKuulostaa Susku tosi hyvältä, siinä ainakin mahtuu ihanasti loikoilemaan ja rentoutumaan! Eikä tarvi nahistella kumpi pääsee istuskelemaan sohvalle ;) Kalliitahan nuo on, kun Suomessa on kuitenkin todella lyhyt kesä, mutta on niistä sitten tyytyväinenkin!\nAnonyymi 21. heinäkuuta 2012 klo 23.26\nTosi hyvän näköiset kalusteet ja pehmusteet kivan väriset! Ja tuo teidän terassin lattia näyttää tosi hyvältä, miten te olette sen käsittelleet, millä petsivärillä?\nCherry 24. heinäkuuta 2012 klo 20.35\nNyt saatiin viimein aikaiseksi kaivaa tuon aineen nimi niin pääsen vastaamaan, eli kyseessä on Tikkurilan Valtti, terassi- & kalusteöljy ja värisävynä ruskea. Terassi oli aikaisempien asukkaiden puolesta väriltään sellainen punaisen ruskea, mutta me koitetaan kovasti päästä siitä punaisesta eroon. Vielä tarvisi toisen kerroksen tuota ainetta..\nKiitos, on kyllä kelvannut terassilla istuskella <3\nAnonyymi 22. heinäkuuta 2012 klo 11.38\nUpea värikokonaisuus..kalusteet, pehmusteet, lattia..!\nIhan minunkin makuuni! :)\nCherry 24. heinäkuuta 2012 klo 20.36\nKiva kiitti! Vielä vähän vilttejä ja lisätyynyjä, jotain kivaa pöydälle ja ympärille kukkaruukkuja.. Tulee ihan viihtyisä :) Ens kesänä..\nMinna 22. heinäkuuta 2012 klo 19.40\nOnpa kaunista :) Tulisin loikoileen teidän terassille :P\nHihii, joku aamu herään ja ihmettelen kuka meidän sohvalla makaa :D\nJenniH 23. heinäkuuta 2012 klo 10.32\nIhana sohvaryhmä! Itsekin haaveilen tuollaisesta. Mutta minne ne laitetaan talveksi? Kestävätkö ne oikeasti lunta, märkää ja pakkasta hapertumatta? Toistaiseksi siis nautiskelen kesäpäivistä keinussa. :)\nCherry 24. heinäkuuta 2012 klo 20.37\nKiitos, ollaan oltu tyytyväisiä. Mutta kuten sanoit... jännityksellä odotan miten tuo selviää talvesta. Meillä ei ole tilaa säilöä tuota lämpöiseen, joten ihan tuohon pihan reunalle vaan, ehkä joku pressu päälle ja sitten siihen ei kosketa koko talvena :) Ens kesänä nähdään kannattiko!\nS 23. heinäkuuta 2012 klo 17.45\noi että, todella ihanan ja viihtyisän näköistä! :)\nCherry 24. heinäkuuta 2012 klo 20.38\nKiitos S! Vielä viilausta tarvisi, mutta taitaa jäädä ensi kesään :)\nAbsolutely white 24. heinäkuuta 2012 klo 11.08\nElena 25. heinäkuuta 2012 klo 10.54\nOijoi... Auringonpaiste ja oma terassi ja kaffekupponen ja vieläpä ihanat suklaiset pehmoiset kalusteet! Tästä mielikuvasta tuli kyllä niin tajuttoman hyvä mieli itsellekin että pakko ehkä lähteä jonnekin pehmustetulle terassille aamukaffelle :D\nCherry 30. heinäkuuta 2012 klo 20.59\nSanopa muuta :) Ollaan nautittu kovasti mitä nyt kotona on ehditty olla ja aurinko paistaa! Ihan mahtavaa, että omalle terassille voi kävellä "yöpaidassa" ja nauttia lämmöstä ja linnunlaulusta heti aamusta <3\nKiitos Elena mukavista kommenteistasi <3\nRagDoll 25. heinäkuuta 2012 klo 21.32\nNo morjens!! En ihmettele, että olette onnesta soikeina siellä! ;) Tulen mukaan terassille, nyt heti! Tai viimeistään, kun alkaa aurinko paistaa.. heh.\nTaidat saada aika pian monta kuvauspyyntöä halukkailta malleilta. Sen verran innolla kuvat otettiin vastaan. ;) <3 Olet ihana.\nCherry 30. heinäkuuta 2012 klo 21.05\nHeheh, koskas tuut istuskeleen ;) Nyt ei kyllä paista, mutta lupaan tarjota kuohuvaa!!\nIhanaa, että sait niin paljon upeita kommentteja, olet niistä jokaisen ansainnut <3 Kuvauksia on ollut mukavasti. Vielä kun saisin vuorokauteen tuplasti tunteja, että ehtisin katsoakin niitä kuvia ;) Halit <3\nAnna 30. heinäkuuta 2012 klo 21.15\nAivan ihanat kalusteen, ja ihan teidän takia toivon että aurinko paistaisi vielä pitkälle syksyyn :)\nCherry 31. heinäkuuta 2012 klo 14.16\nKiitos paljon Anna kivasta kommentistasi :) Ja tietysti haasteesta! Vieläköhän keksisin teille jotain sopivaa paljastettavaa :)


Koskettelukirjat: Uusia koskettelukirjoja valmistui jälleen!\nUusia koskettelukirjoja valmistui jälleen!\nOn hienoa laittaa taas muutamia kuvia oululaisten vapaaehtoisten tekemistä koskettelukirjoista.\nMeillä on ollut tammikuun lopusta alkaen neljän lauantain kestävä koskettelukirjakurssi NNKY:llä. Mukana on ollut kymmenen kirjojen tekijää. Joku on käynyt yhtenä lauantaina hakemassa innoitusta kotona tekemiseen, joku parina lauantaina. Mutta joka kerta on minun lisäkseni ollut vähintään neljä tekijää. Kävipä yksi tekijä kotonanikin vierailulla ohjeita saadakseen, kun ei lauantaisin päässyt mukaan.\nKirjat ovat edenneet niin, että kolme saatiin ihan valmiiksi eilen viimeisenä yhteiseksi sovittuna päivänä. Neljä kirjaa on kesken tekoisia, mutta valmistuvat oman aikataulun mukaan. Olen nähnyt aloitukset ja kuvia sähköpostin kautta. Hyvää kannattaa odottaa :)\nToisaalla kahdessa ryhmässä on tekeillä kirjoja, joiden suunnitelmia olen nähnyt ja materiaaleja on mietitty. Vähintään neljä koskettelukirjaa on työn alla. Ja yliopistolla olen nähnyt jo melkein valmiina noin kahdeksan kirjaa.\nTämä kevät on saanut monta uutta tekijää kukkimaan. On kuin kukkisi itse!\nSyysmetsä, tekijänä Vuokko Ronkainen\nJälkiä lumessa, tekijänä Jaana Rundelin\nOpettelen kuvioita ja lukumääriä,\ntekijänä Riitta Hakulinen\nLähettänyt Vuokko Keränen klo 12.14\nAnonyymi 3. huhtikuuta 2016 klo 21.36\nOnko kirjoja mahdollista tehdä muualla Suomessa?\nSopisiko tuollainen lukioon käsityödiplomityöksi?\nVuokko Keränen 4. huhtikuuta 2016 klo 0.35\nKoskettelukirjoja voi tehdä kuka vain ja tehdä missä vain. Jos olet lukenut blogiani kauemmin, olet varmaan tietoinen, että Oulun seudulla on erilaisissa oppilaitoksissa tehty sekä opinnäytetöinä että erilaisiin opintokokonaisuuksiin osaprojekteina koskettelukirjoja jotka on sitten lahjoitettu Celiaan. Celian kautta niitä sitten lainataan ympäri Suomea asuville näkö- ja monivammaisille lapsille.\nOlisi hienoa, jos myös lukiolaiset tulisivat mukaan tekemään hyvää omien opintosuoritustensa kautta.\nTällä hetkellä ei näin laajaa vapaaehtoistoimintaa koskettelukirjojen tekemiseksi ole muualla kuin Oulussa. Mutta jos paikkakuntasi on lähempänä Helsinkiä kuin Oulua kannattaa ottaa yhteyttä Celiaan ja kysyä millaista ohjausta tai perehdytystä sieltä voisi saada.\nMinäkin olen käytettävissä edellytyksin ettei siitä tule minulle kohtuuttomia kuluja, sillä olen vetämässä koskettelukirjakampanjaa täysin vapaaehtoisen roolissa.\nJos haluat vaihtaa ajatuksia enemmän osoitteeni on vuokko@touchtale.com\nJuhlat ja koskettelukirjojen esittelyä Hotelli Hel...\nKoskettelukirjat esillä Helsingissä ensi sunnuntaina


klo 20:38 | 2.11.2017\nMikä on paras tapa tuottaa vähähiilistä sähköä?\nSähköntuotannon hiilipäästöjen voidaan katsoa olevan riittävän alhaisia ilmastonmuutoksen hidastamiseen, kun ollaan luokassa <100g per tuotettu kilowattitunti (kWh).\nPohjustukseksi hyvin tehty interaktiivinen otos Euroopan sähköntuotannon hiilidioksidipäästöistä:\nKyseessä on toki vain snapshot tietyltä hetkeltä, mutta joitain yleisestikin tunnettuja huomioita (luettu 2.11.) :\n- uusiutuvan sähköntuotannon ns. mallimaiden päästöt ovat edelleen korkeat vaikka tuulivoimaa riittäisikin, Saksassa nyt 437g/kWh, Tanskassa 264g/kWh.\n- ydinvoimaan panostaneet maat suhteellisen vähähiilisiä, kuten Ruotsi 48g/kWh, Ranska 120g/kWh, Suomi 138g/kWh.\n- vasemman yläkulman "Show Ranking" -lista maailman vähähiilisimmistä alueista paljastaa suurimmaksi vähäpäästöisen maan sähkönlähteeksi lähes aina vesivoiman, toiseksi useimmin ydinvoiman ja kaukana kolmantena tuulivoiman.\n- biomassan poltto lasketaan yleensä huoletta uusiutuviin, mutta ei ole erityisen vähähiilistä\nOnkin pakko kysyä, ampuuko YK:n ympäristöohjelma UNEP itseään ja planeettaa jalkaan, kun näyttää kelpuuttavan viestintästrategiaansa vain uusiutuvia energianlähteitä eikä ollenkaan ydinvoimaa.\nVastaava erikoinen bias ydinvoimaa vastaan näkyy ylipäätään eurooppalaisessa keskustelussa:\nTähän ketjuun ei sitten ilmastonmuutosdenialismia. Ilmastonmuutoksen luonteesta keskustelulle on useita muita ketjuja, kiitos.\nNyt kehiin pohdintaa siitä, mikä on paras vähähiilinen tapa tuottaa sähköä ja miksi?\nParas vähähiilinen tapa tuottaa sähköä?\nYhdistelmä kaikkia vähähiilisiä, eli vesivoimaa ydinvoimaa, tuulivoimaa, aurinkovoimaa, biomassan polttoa ym.\nPääasiassa uusiutuvia, eli vesivoimaa, tuulivoimaa, aurinkovoimaa, biomassan polttoa\nPääasiassa jotain muuta\nklo 21:34 | 2.11.2017\nJo muutaman vuosikymmenen on energia-idealismi voittanut järjen käytön, mikä ilmenee mm. ydinvoimavastaisuutena. Ydivoimalla ei yksin pärjätä, vaan tarvitaan myös säätövoimaa eli vettä ja uusiutuvan materiaalin polttamista. Hiilenmustat Vihreät esimerkiksi onnistuivat vuosia estää jätteiden polttamista, joka nyt Vantaalla tuottaa voittoa. Muovit ovat öljyn ainoa järkevä käyttökohde ja käytön jälkeen ne on parasta polttaa. Tuulivoimaloiden ongelmana on se, että niiden tuottama sähkö on laadultaan sekundaa, vaikeasti hyödynnettävissä suurien tehovaihteluiden vuoksi. Siksi sillä pitäisi olla myös oma hintansa.\nklo 1:05 | 3.11.2017\nEkvivalentti sanoi kaiken tarpeellisen, kuten faktat osoittavat. Ydinvoimalla vankka perusta ja säädettävissä olevalla uusiutuvalla loput. Säätämättömissä olevalla häirikköenergialla (tuuli, aurinko) voi latailla akkuja mökeillä ja veneillä.\nklo 10:17 | 3.11.2017\nTekniikka kehittyy koko ajan mm. akkujen osalta. Uusiutuvista aurinkovoima on tulevaisuudessa energiantuotannon ykkönen. Ydinvoima on auringonlaskun energiamuoto ellei fuusiota saada käyttöön laajassa mitassa. Tuulivoima on vielä vähän käytetty maailman mittaluokassa. Ydinvoimassa hinta hirvittää ja se ei oikein sovi köyhemmille maille. Biomassa harkitusti on myös nykyisyyttä ja tulevaisuuttakin.\nklo 14:03 | 3.11.2017\nTekniikka kehittyy koko ajan mm. akkujen osalta. Uusiutuvista aurinkovoima on tulevaisuudessa energiantuotannon ykkönen.\nGlobaalisti sillä on paljon potentiaalia, mutta jopa hyvin aurinkoisissa jenkeissä tunnetuin täysin uusiutuviin perustuva 100RE-suunnitelma (Stanfordin yliopiston Solutions Project) antaa osuudeksi vain ~57%. Lisäksi aurinkovoiman osuus pohjoisen pallonpuoliskon paljon energiaa vaativissa teollisuusmaissa on vielä melko alhainen.\nAkkujen suhteen suurin ongelma taitaa olla skaalautuvuus verkon valtaviin vaatimuksiin. Jotkut toki ovat sillä kannalla että koko valtakunnanverkko-oletus on eilispäivää, mutta eipä missään maassa hirveän fragmentoitunutta sähkösysteemiä olla vakavissaan ehdotettu?\nTuulivoima on vielä vähän käytetty maailman mittaluokassa.\nTuulivoimalle saakin toivoa maailmanvalloitusta, koska rakentamiskiima on rauhoittunut lähinnä Kiinaa lukuunottamatta, joka on joutunut jo apaikoin ongelmiin liiallisen tuulivoiman osuuden kanssa.\nUusiutuvien optimaalinen osuus sähköverkon tuotannosta on MIT:n tutkijoiden kuten Jesse Jenkinsin mukaan suunnilleen niiden kapasiteettikertoimen luokassa, eli nykytuulella jossain 30-40% huudeilla. Siitä ylöspäin systeemikustannukset alkavat kivuta ja kannibalisoida lisäkapasiteetista saatavaa hyötyä.\nYdinvoima on auringonlaskun energiamuoto ellei fuusiota saada käyttöön laajassa mitassa.\nYdinvoimalla kapasiteettikerroin on länsimaissa usein >90%% luokkaa, vaikka muista syistä aivan niin korkeaa penetraatioastetta ei ollakaan nähty. Vesivoima + ydinvoima on tuottanut phtaimmat sähköverkot tähän mennessä, helposti alle 50 g/kWh. Matalimmat päästöt on varmistetusti Norjassa, Sveitsissä ja Uruguayssa, joissa on päästy jopa alle 10 g/kWh luokkaan.\nVoisi siis ajatella, että vähähiilinen optimiverkko (ilman merkittäviä sisään-/ulosmyyntejä) sisältäisi joka tapauksessa merkittäviä määriä säädettäväksi muokattua ydinvoimaa (kuten Ranskassa), vesivoimaa niin paljon kuin mahahapot sallii ja loput liberaalisti aurinkovoimaa ja tuulta ym., plus hitusen sitä mielellään kestävintä biomassaa.\nklo 14:11 | 3.11.2017\nLisäksi ydinvoiman suhteen olennaista olisi säilyttää nykyinen ydinvoima mahdollisimman kauan verkossa. Jenkeissä viimeksi äskettäin onnistuttiin pelastamaan ydinvoimala, joka tuottaa käytännössä kaiken vähähiilisen sähkön koko osavaltiossa. Jos lobbaus olisi epäonnistunut, Vermontin ja Kalifornian kohtalo eli kymmenien prosenttien lisääntyneet päästöt olisivat olleet todennäköisin seuraus.\nUusiutuvien korvatessa ydinvoima lisääntyy myös halvan maakaasun poltto, mikä ei yleensä vähennä päästöjä vaan lisää niitä. Maakaasun keskiarvo pelkästään hiilipäästöille (pl. metaanivuodot) on 480 g/kWh, ydinvoimalla noin 20 g/kWh eli sama kuin maatuulivoimalla.\nOikeastaan koko 2000-luvulla ylivoimaisesti nopein päästövähennys koko maailmassa on tapahtunut Kanadan Ontariossa, jossa rakennettiin lisää ydinvoimaa ja suljettiin hiilivoima käytännössä täysin. Kontrasti on melkoinen moneen muuhun Kanadan osavaltioon verrattuna.\nOlisi oikein mukavaa jo ihan teknologisen uskottavuudenkin kannalta, jos todella merkittäviin päästövähennyksiin (verkon hiilipäästöt <100g / kWh) päästäisiin joskus ilmankin ydinvoimaa (tai merkittävää vesivoimaa), mutta todella huonolta näyttää edelleen. Missähän päästäisiin lähimmäksi?\nYdinvoima, ja käytetään säätövoimana akkujen latausta. Nykyisin akkuja käyttäviä järjestelmiä (esim. autot) lienee vielä sen verran vähän että vesivoimaa ja fossiilista säätövoimaa tarvitaan vielä runsaasti, mutta mitä enemmän autoja ja muita akkuja hyödyntäviä järjestelmiää rakennetaan ja otetaan käyttöön, sitä enenevässä määrin säätövoimana voidaan käyttää akkujen lataamista. Annetaan siis ydinvoimaloiden puksuttaa "täydellä teholla" ja pistetään ylimääräinen energia talteen akkuihin. Tällöin myös sähköverkon kuormitushuippuja voitaneen tasata kun akuista saadaan energiaa kuormitushuippujen aikoina.\nklo 22:22 | 3.11.2017\nAkkujen käyttäminen merkitsevässä määrin sähkön käytön säätöön lähitulevaisuudessa on unelma ja minä katson sen kuvaava esittäjänsä idealismia. Minusta se ei ole uskottava ratkaisu. Akkutehtaita miettii parhaillaan moni maa, mutta rakentamispäätösiä ei saada tehtyä. Yksi syy on huonot kokemukset siitä, että uusi tehdas saattaa käyttää vanhentunutta valmistustekniikkaa eikä löydä markkinoita. Sähköautojen akkukapasiteetin käyttö sähköverkon käytön tasaamiseen syö autojen käyttömahdollisuutta eivätkä nämä kaksi tarvetta ole teknisesti päällekkäistä. Syynä on se, että auto hankintaan kulkemista varten ja sen kapasiteettiä ei anneta muiden käyttöön, vaikka moni vihreä kaupunkilainen näin näyttää unelmoivan. Akkuteollisuuden lähitulevaisuuden kapasiteetti menee parhaiten maksaville ja se on autoteollisuus. Maailman pelastamisen kannalta seuraavat 20-30 vuotta ovat hiilipäästöissä ja siittä johtuvassa ilmaston muutoksessa ratkaisevat ja tässä ongelmassa ainoa tunnettu ratkaisu on ydinvoima.\nklo 12:11 | 4.11.2017\nYdinvoimaa voisi käyttää myös vedyn tuottamiseen ja näin ollen vetytuotantoa voisi käyttää säätötehona kuten akkujenkin kanssa. Hyötysuhteeltaan tuollainen prosessi on varsin heikko, mutta säätötekniikkana toimiva.\nklo 12:23 | 4.11.2017\nAaltovoimala Norjan rannikolla olisi yksi varteenotettava ydinvoiman korvaaja. Atlantin aallossa riittää energiaa ja teknologiakin alkaa olemaan kohta käyttökelpoista. Energiariippuvuus Norjasta ei myöskään olisi poliittisesti yhtä arveluttava kuin riippuvuus Venäjästä.\nEdellisen lisäksi pientuotannon (asunto/kyläkohtainen tuotanto) suosiminen. Tässä esim. aurinkokerääjillä voisi korvata sähkölämmitystä ja paneeleilla tuottaa ison osan sähkökulutuksesta.\nKolmas vihreä teknologia voisi olla suurten lämpöakkujen rakentaminen. Kesällä siis varastoidaan auringon lämmittämää vettä, josta sitten talvella otetaan energiaa lämpöpumpuilla.\nNeljäs uusi lähde voisi olla ST1:senkin yrittämä reikien kairaus syvälle maaperään ja geotermisen energia parempi hyödyntäminen. Tällä teknologialla voisi esim. lämmittää kasvihuoneita, jolloin ruoan kotimaisuus lisääntyisi.\nYdinvoimala ei ole siis mikään patenttivastaus kaikkeen. Se on kokonaisuutena (jätteenkäsittely ja laitoksen purku huomioiden) melko kallis vaihtoehto. Lisäksi kovin riskialtis, jos vaikkapa joskus sotaan ajaudutaan.\nklo 19:09 | 4.11.2017\nHiilibudjettien tutkija ja Kevin Andersonin läheinen kollega Alice Bows-Larkin muistuttaa, että länsimaiden tulisi aloittaa vähentämään päästöjään 10% vuodessa nyt heti, jotta 2 asteen lämpenemisen ehkäisyyn olisi hyvät mahdollisuudet.\nKuitenkin jo pelkästään 1% lasku on ekonomisti Nicholas Sternin mukaan mukaan aiemmin assosioitunut lamakausiin tai taloudellisiin notkahduksiin, joilla on ollut myös selviä poliittisia seurauksia. On ilmiselvää, että ilman poliittisten järjestelmien epävakauttamista tai muita suuria mullistuksia vaarallinen nykysuunta ei muuksi muutu. Ihmeteknologioillakin on jo todella kiire. Tarvitaan ihan minimissään kaikki mahdolliset keinot käyttöön.\nSyyrian lienee ainoa esimerkki viime vuosilta suunnilleen riittävistä päästövähennyksistä. Valitettavasti suuri osa maasta käytännössä tuhoutui sen seurauksena.\nklo 19:19 | 4.11.2017\nMitään tartte sähköä tuottaa kun sitä tulee seinästä ja täts it!!!!\nklo 19:34 | 4.11.2017\nAkkujen käyttäminen merkitsevässä määrin sähkön käytön säätöön lähitulevaisuudessa on unelma ja minä katson sen kuvaava esittäjänsä idealismia.\nAkuissa on lukuisia ongelmia: ne eivät vielä ole kovin toimivia missään sähköverkkojen tasolla, eivät vielä skaalattavissa massavalmistukseen ja se, että muutkin sähköntuotantomuodot, fossiiliset mukaanlukien, voivat hyötyä niistä yhtä lailla.\nSähköautojen akkukapasiteetin käyttö sähköverkon käytön tasaamiseen syö autojen käyttömahdollisuutta eivätkä nämä kaksi tarvetta ole teknisesti päällekkäistä. Syynä on se, että auto hankintaan kulkemista varten ja sen kapasiteettiä ei anneta muiden käyttöön, vaikka moni vihreä kaupunkilainen näin näyttää unelmoivan.\nMoni pelännee myös sähköauton akkujen eliniän laskua akkusyklien määrän kasvaessa. Itse en myöskään hahmota, mitä hienoa tankin ajoittaisella 'tyhjentämisellä' auton käyttäjä itse saavuttaa tuossa kuviossa, ehkä joku voisi selittää?\nSikäli sähköautojen akut näyttävät kestävän paljon kauemmin kuin on pelätty, mutta toisaalta kokemustakaan ei ole vielä kertynyt kauheasti että kovin selkeitä päätelmiä voitaisiin tehdä.\nAkkuteollisuuden lähitulevaisuuden kapasiteetti menee parhaiten maksaville ja se on autoteollisuus.\nYksi asia mitä ei hirveästi uskalleta mainita on se, että fossiiliset kuten vähän kaasua heikommin kysyntää seuraava hiilivoima voisi myös hyötyä kehittyneistä akuista. Ja toki myös ydinvoima, joka vaatii ns. ranskalaisen päivityksen toimiakseen säätövoimana. Uusiutuviin sopeutuminen on joka tapauksessa ikävä puzzle, jossa halpa maakaasu voittaa käytännössä aina muut vaihtoehdot, onneksi myös hiilivoiman.\nEli hiilivoimalat tulisi ulostaa yhtälöstä joka tapauksessa, mielellään heti. Puola, Saksa, Tanska ja muut eivät tosin ole vielä pitkään aikaan hiilestä luopumassa. Puolakin vaikuttaisi kääntyvän ydinvoiman puoleen, missä on se iso kysymys, mistä se hankitaan (vaikkapa Kiinassa 6 vuoden keskiarvot rakentamiselle, vrt ranskalaisten ~~~).\nKoko kuviossa uusiutuvien rooli varmasti kasvaa, mutta se kuinka kauan, on se suuri kysymys. Joku 40-60% verkon annistakaan ei vielä riitä mihinkään, jos vesivoimaa/ydinvoimaa ei ole tarjolla. Lisäksi kaasun osuuden lisääminen voi tarkoittaa arveluttavien myyjien kuten Venäjän roolin lisääntymistä.\nMaailman pelastamisen kannalta seuraavat 20-30 vuotta ovat hiilipäästöissä ja siittä johtuvassa ilmaston muutoksessa ratkaisevat ja tässä ongelmassa ainoa tunnettu ratkaisu on ydinvoima.\nYdinvoima on kuitenkin pahassa vastatuulessa ns. Lännessä eli jenkeissä ja Euroopassa, sekä R&D pitkälti pienten modulaaristen viritelmien ja startuppien varassa. Vähintäänkin EPR-tekniikan päivät näyttävät olevan luetut tällä hetkellä. Venäjä, E-Korea ja Kiina näyttävät kaappaavan markkinat Lännen nenän edestä, ellei kummia ala pian tapahtua.\nTärkeää olisikin estää kaikin tavoin jäljellä olevan ydinvoiman alasajo, kunnes YV:n rakentamisen säätelyn harmonisointi, uudet versiot ja päästöjen alentamisen todellisuuskuva saadaan päivtettyä nykytiedettä vastaaviksi.\nEsimerkiksi Saksan touhut pitäisi tuomita kautta linjan ja estää viimeisten voimaloiden alasajo, ennenkuin löysät lentävät tuulettimeen. Ydinvastainen ideologia ei helpota asioita ollenkaan, vaikka kuinka tekisi mieli hekumoida Fukushimalla (kuten Italiassa tehtiin 2011, kun kansanäänestyksessä 94% vastusti ydinvoiman jälleenrakentamista maahan 21 nollalinjan jälkeen).\nklo 20:04 | 4.11.2017\nJa tuo yllä mainittu 10% vuosittainen päästövähennys koskee koko valtion päästöjä (lämpö, liikenne, polttonesteet, maankäyttö, ym.), ei pelkästään sähkösektoria. Sähköntuotannossa nopeimmat maat kuten Ranska ja Belgia ovat onnistuneet siinä, talouden kärsimättä, 2-3% vuositahtia (ydinvoimaa nopeasti rakentamalla pääasiassa 80-luvulla).\nUusiutuvia rakentaneet maat ovat kyenneet tähän mennessä paljon hitaampiin päästövähennyksiin, vaikka hinnat/tekniikka ja motivaatio tuulivoiman/aurinkovoiman rakentamiselle ovat olleet muotia jo vuosia. Päästäänkö tällä tahdilla uusiutuvilla missään edes ydinvoiman ennätyslukemiin? (mikä on siis 5 x liian hidasta Bows-Larkinin ja Andersonin mukaan)\nklo 17:58 | 5.11.2017\nAkkujen käytössä aurinko- ja tuulisähkötuotannon ja sähkön kulutuksen epätahtisuuden korjaamiseen näkyy olevan tekeillä hankkeita, joissa kotiakuina hyödynnetään käytettyjä autojen akkuja. Kun näissä on jäljellä noin 70% alkuperäisestä kapasiteetista, ne alkavat olla auton akuiksi huonoja, mutta kotiakuiksi ne vielä kelpaavat. Järkevä ajatus kustannuksia säästävä menettely, mutta sähköautojen vähäisyyden vuoksi tämäkin on hidas tie merkittävä varauskapasiteetin saavuttamiseen.\nklo 13:47 | 6.11.2017\nklo 13:54 | 6.11.2017\nIlmastonmuutoksen estämisellä on sen verran kiire ettei ydinvoimasta taida olla kuin osaratkaisuksi. [/quote]\nVai onko Petteri ja kumppanit keksineet jonkun uudemman kiireen?\nklo 0:54 | 9.11.2017\nEnergy for Humanityn rapsa Euroopan hiilidioksidipäästöjen vähentämisestä. Ydinvoimaa, uusiutuvia ja vesivoimaa käyttäneet maat listan kärjessä:\nklo 0:56 | 9.11.2017\nklo 7:24 | 9.11.2017\nJaaha. Miksi ei esimerkiksi ainakin 34 tai 36 vuotta myöhässä? Tai 150 vuotta? Mitä väliä tuolla on? Hatustasiko nykäisit tuon 35 vuotta?\nJos odotellaan vielä 15 vuotta, niin johtaako se johonkin katastrofiin? Tai jos odotellaan ainoastaan 14 vuotta?\nklo 7:36 | 9.11.2017\nKiinassa otetaan käyttöön pienreaktori joka voidaan sijoittaa vanhaan hiilivoimalaan hiilenpolttouunin tilalle.


elokuu 2019 - Yhtä kuin\nOletko aina haaveillut, että sinulta löytyisi omasta kodistasi Spa-osasto? Niin minäkin. Ja tiedätkö mitä, meiltä sellainen myös löytyy! Kohta 4-vuotiaan tyttäremme mielestä tämä on ollut ”parasta ikinä” jo melkein kahden vuoden ajan. Hän rakastaa kotimme spa-osastoa. Ihan jokaisena päivänä emme vieraile kylpylässämme, mutta suunnilleen kerran viikossa ainakin, eikä se vaadi meiltä edes rahaa.\nMiten se sitten on oikein mahdollista? Tarvitaan vain hieman luovuutta ja homma on siinä. Tapaamme laittaa kylpyhuoneestamme valot pois ja tilalle muutaman kynttilän palamaan, myöd led-kynttilät käyvät hyvin jos turvallisuus mietityttää. Toinen hyvin oleellinen asia tässä kaikessa spa-hömpötyksessä on luonnollisesti musiikki. Youtube ja Spotify ovat runsaasti täynnä mitä erilaisempia ja rentouttavampia zen-musiikkeja. Toisinaan kuuntelemme sademetsänkin ääniä! Joskaan kaikkein villeimmät gorillasoundit eivät enää ehkä ole kovinkaan rentouttavia.. Mutta lapselle suurta hupia. Miten pienillä jutuilla sitä lapselle saakaan ison ilon.\nMusiikki ja hämärä valaistus ovat jo varsin kattavat luomaan spa-tunnelmaa lapselle (ja itselle) kylpyhetkeen, mutta jos tahtoo hifistellä voi vielä tuoda kauneudenhoidon mukaan juttuun. Lapsillekin sopivia tuotteita tällaiseen ovat esimerkiksi hunaja, kaurahiutaleet ja kurkkuviipaleet, huomioiden toki lapsen ikä ja se, että ruoka-aineita saattaa päätyä myös suuhun. Esimerkiksi alle 1-vuotiaille EI hunajaa! Mutta voi sitä riemua, kun saa ihan luvan kanssa sotkea ja leikkiä ruualla. Hunaja-kauraseoksesta saa kivan naamion ja sitten vain kurkkuviipaleet silmille (ja usein myös suuhun..). Bueno.\nUsein leikimme tässä yhteydessä myös kampaamoa ja tyttäreni on ”rouva”, joka tulee laittamaan tukkansa minulla kuntoon. Hän istuutuu pienelle jakkaralle ja pesen hänen tukkansa samalla kysellen miten päivä on tällä rouvalla oikein sujunut ja miten hän tahtoisi tällä kertaa hiuksensa laitettavan. Tämä leikki on muutenkin mitä mainioin, jos lapsi ei ihan valtavan paljon hiusten pesusta tykkää.\nPikkumimmi rakastaa myös saunomista, mutta en sanoisi että sauna on spa-leikissä mitenkään pakollinen, ennemminkin hyvä lisä. Varsinkin, jos siihen yhdistää herkullisen mehuhetken mukaan. Voi myös ennen kylpyyn menoa valmistaa yhdessä lapsen kanssa erilaisia herkkujuomasekoituksia pilkkomalla vaikkapa appelsiinia, sitruunaa ja limeä veden sekaan. Kannu sitten vain mukaan kylppäriin! On aika luksusta siemailla ”herkkudrinksua” samalla, kun kuuntelee esimerkiksi vesisadetta sieltä spotifysta.\nKylvyn jälkeen on ihana kääriytyä kylpytakkeihin ja harjata yhdessä hiukset ja lakata vaikkapa kynnetkin. Ehkä lisäksi vielä pieni käsi-ja jalkahieronta minille (unen tulo taattu!). Mutta kuten sanoin, jo pelkästään musiikki ja hämärä valaistus kylppärissä ovat lapselle ”se juttu”. Voin valehtelematta kertoa, että tyttäremme pyytää aika monta kertaa viikossa tätä spa-hetkeä. Ja pakko myöntää, on tämä kaikki varsin ihanaa itsellekin pitkän työpäivän jälkeen.\nSuosittelen kokeilemaan, oli sinulla itselläsi sitten lapsia, taikka ei. Et tule katumaan. Zen-takuu!\nPalasin maanantaina kolmen viikon kesälomalta takaisin töiden pariin. Meillä on töissä tulossa eräs tapahtuma, joka vaatikin välittömiä toimia töihin palatessani. Jo tiistaina tilanne oli se, että työpöytäni oli niin täynnä, ettei minua edes oikeastaan nähnyt kaiken sen kaman takaa. Viikko oli melkoisen tahmea, vaikka minun tarvitsikin viedä tyttö hoitoon vasta perjantaina loman jälkeen. Perjantai toi kuitenkin mukanaan todella kivoja uutisia ja saimme vietyä monta asiaa eteenpäin työpaikallakin, että eihän siitä voinut syntyä muuta kuin viikonlopuksi melkoisen hyvä fiilis. HUHH.\nAikaiset herätykset loman jälkeen -> vaatii vielä totuttelua\nHukkasin pariksi päiväksi bussikorttini\nLounaani olivat olemattomia, menin työpäivät lähinnä banaani & jogurtti meiningillä (Paitsi torstaina, kiitos Vaikuttajamedian)\nEn ehtinyt vieläkään tilata kenkiä ystäväni häihin\n5000 km pituinen jono lukemattomia sähköposteja loman jälkeen\nHuonotuulisten ihmisten kohtaamisia oli melko monta\nSateista, mutta sellaista kuuman kosteaa säätä. YÄKKK.\nJaksoin kuitenkin raahata itseni töihin alkuviikosta jo niin, että olin töissä klo 7.26 (!!!)\nKoska menin niin aikaisin töihin, pääsin alkuviikosta myös lähtemään aikaisemmin kotiin\nMoni työasia meni eteenpäin loppuviikosta\nSe sellainen ”perjantaifiilis” pitkän viikon jälkeen\nSain ennakkopainoksen eräästä kirjasta luettavakseni\nPostissa tuli lisää Slurpin kahvia (!!)\nSain uutisia, jonka johdosta yksi isoimmista unelmistani on toteutumassa (!!)\nToivottavasti tuleva viikko olisi tätä viikkoa energisempi, mutta olihan tässäkin viikossa sitten lopulta monta huikeaa asiaa. En tiedä miten sitä oppisi arvostamaan arkea enemmän. Elämä kuitenkin koostuu siitä 80%. Pitäisi saada tehtyä arjestaan sen näköistä, ettei tarvitsisia ajatella sitä erityisemmin ”arkena” (niin ankea sanakin), vaan ihan vain elämänä. Ihanana, minun näköisenäni elämänä. Mutta sitä kohti ollaan kuitenkin matkalla. Matka on pitkä, mutta toivottavasti voisin jo viiden vuoden sisällä sanoa eläväni täysin itseni näköistä elämää. Elämää, jossa ei sana ”arki” tarkoittaisia vain kiirettä, pyykkejä, aikaisia heräämisiä, tylsiä eväitä ja unohtuneita kumisaappaita.


kissailua ja kässäilyä: Pakkaskauluri\nLähettänyt kio klo 23.02\nhahaa! mä kävin tekniikkakurssin viime keväänä :) se on ihan kamalaa!! lisäks näyttää pandakarhulta loppupäivän niiden lasien takia... muistan jonkun tunnin kun vedin monta kertaa vettä sisääni, ihanaa. jossain vaiheessa alkoi tulla kammo laittaa naama veteen. kiva. sitten luin, että uimahyppäjille tulee hyppykammo ja rauhoituin. aina on joku kammo... omelukonekauhu...\nKunnon kauluri, hyvä!\nMukavia asioita blogissasi, kun löydän jostain aikaa, tulen uudestaan ♥\n30. marraskuuta 2010 klo 7.00\nMagee, niinkuin oli paitakin! Ja näyttääpä muuten kauniilta sun huulet tossa ekassa kuvassa, katopa. :)\nmokkakissa, pääsitkö siitä kammosta vai pitääkö mennä seuraavalle kurssille?:)\nseijastiina, kivaa ku tykkäsit!\nMilla, kiitti :)\n5. joulukuuta 2010 klo 18.11\n6. joulukuuta 2010 klo 9.24


rakkaus - Sydän-Hämeen Lehti\n11 toukokuun, 2020 Sydän-Hämeen Lehti Lukijalta\nSe oli se ilta, sä katsoit mua varjoista hieman hymyillen Mä mietin, että oliko se totta Katse sammui siihen kynttilään, mutta valon uuden sytytin ja sitä polttaa tahdon tämän lopunelämän Se sun rakkaus kutsuu luokse edelleen herättää tunteet ja vie mennessään Oikean löysin, mutta kadotin Onko onnea suurempaa Siinä valon pienen hämyssä sut omakseni sain…\n2 marraskuun, 2019 Mielipiteet Lukijalta\nRakkaus kirvoittaa sydäntä tuntemaan onnea, kirjoittaa Anneli Kokko-Haavisto.\n14 helmikuun, 2019 Henriikka Hintikka Kolumnit\nSormet kulkevat pitkin leveää selkää ja sisällä läikähtää. Tummat silmäripset painautuvat poskille, suu on unesta mutrulla. Sellaisina hetkinä haluaa antaa toiselle kaiken. Paikan vasemmassa nimettömässä, tulevat vuodet, täyshuollon ja lauman paljasjalkaisia lapsia. Ei voi edes kuvitella, että maailmalla olisi mitään parempaa annettavanaan, kuin hän siinä vierellä. Ehkei olekaan. Mistä sen sitten tietää? Avioerotilastot osoittavat, ettei…\nRakkaus aina paras kasvatuskeino\n5 joulukuun, 2012 Sydän-Hämeen Lehti Lukijalta\nLapsissa meillä on aina varttumassa uusi sukupolvi. Siksi lasten sisäisen kehityksen käsittäminen ja tutkiminen edesauttaa sitä, että opimme ymmärtäen rakastamaan omia lapsiamme ja niitä lapsia, joiden kanssa joudumme tekemisiin. Pakoton rakkaus ajatuksissa, tunteissa, sanoissa ja teoissa on aina paras kasvatuskeino. Tällainen rakkaus sanan varsinaisessa merkityksessä hautoo iältään syntymän ja seitsemän vuoden välillä olevan lapsen ruumiillistakin…


Englannin käännökset ja tulkkaukset 24/7 » BAABELIA\nEnglannin käännökset ja tulkkaukset\nBaabeliasta löydät palvelut: englannin käännökset ja englannin tulkkaukset 24/7. Löydä sopiva englannin kääntäjä tai englannin tulkki. Baabelia on kohtaamispaikka, jonka avulla kielipalveluja tarvitsevat voivat asioida tulkkien ja kääntäjien kanssa ilman välikäsiä. Palvelun käyttö on kuluttajille ilmaista. Jätä tulkille/kääntäjälle tarjouspyyntö jo tänään.\nLöydä ilmaiseksi 24/7 sopiva englannin kääntäjä / englannin tulkki alan tai sijainnin perusteella. Hakukriteerejä on lukuisia. Näet myös muun muassa palveluntarjoajan koulutuksen ja kokemuksen. Voit hakea tekstillesi erikseen myös oikolukijaa.


Kaikki blogit puheenaiheesta Isot työantajat — karkot\nKaikki blogit puheenaiheesta Isot työantajat\nAktiivisen työllistämisen malli pörssiyhtiöille\n10.1.2018 17:15 Martti Issakainen\nKeskustelu ns. työttömien aktivointimallista velloo vilkkaana. Lisätäänpä peliin uusi näkökulma. Kun hallitus "aktivoi" työttömiä tai tylyttää lainatakseni opposition mielenilmauksia, niin entäpä jos?\nHallitus voisi esittää lakiehdotusta pörssiyhtiöiden aktivoimiseksi uusien työpaikkojen luomiseen niiden tuhoamisen sijaan. Perustuslaissakin todetaan kansalaisen oikeus työhön. Uskoisin eduskunnan perustuslakivaliokunnan antavan siitä myönteisen lausunnon.


Diarienummer för begäran om utlåtande: VN/10391/2019\nSvarstiden gick ut: 28.8.2020\nSuomi ja Viro neuvottelevat maiden välisestä valtiosopimuksesta, jolla edistettäisiin väestön rekisteröintiä ja tiedonvaihtoa maiden välisissä muutoissa. Sopimus kuuluu valtiovarainministeriön hallinnonalalle ja ministeriö on tehnyt neuvottelualoitteen keväällä 2016. Sopimusneuvotteluilla on yhteys Suomen ja Viron hallitusten 7.5.2018 juhlakokouksessaan sopimiin julkilausumiin. Neuvottelujen tuloksena on syntynyt kahden erillisen sopimuksen käsittävä kokonaisuus, joista toinen sopimus on valtiosopimus ja toinen virastojen välinen hallintosopimus. Valtiovarainministeriö pyytää lausuntoja Suomen tasavallan hallituksen ja Viron tasavallan hallituksen välillä solmittavan väestön rekisteröintiä koskevan valtiosopimuksen luonnoksesta. Valtiosopimukseen olennaisesti liittyvä virastotasoinen hallintosopimus on yhtä aikaa lausuntokierroksella. Lausuntoja pyytää hallintosopimuksen allekirjoittava Digi- ja väestötietovirasto. Valtiosopimuksen säädellessä erityisesti väestön rekisteröintiä sopimusvaltioissa, hallintosopimus kohdentuu jatkuvaan väestötiedon vaihtoon sopimusvaltioiden välillä. Lausunnonantajan on hyvä tutustua molempiin sopimuksiin, materiaalit lausuntopalvelussa. Valtiosopimuksen osalta lausuntoja pyydetään erityisesti sopimuksen allekirjoittamisen tarkoituksenmukaisuudesta, sopimuksen eduskunnan myötävaikutusta edellyttävistä määräyksistä sekä sopimuksen edellyttämistä toimenpiteistä hallinnonaloilla. Valtiosopimuksen luonnokseen liittyen on ollut lausuntokierros jo 8.10.2018 (dl 6.11.2018), materiaalit lausuntopalvelussa. Tällöin lausuntoja jätettiin yhteensä 19 ja ne on pyritty huomioimaan jatkoneuvotteluissa. Sopimuksen teksti on jatkoneuvotteluissa jonkin verran muuttunut, joten valtiovarainministeriö pyytää luonnoksesta uudelleen lausuntoja. Mikäli lausunnonantaja katsoo, että aiempi lausunto on otettu asianmukaisesti huomioon eikä uutta lausuttavaa ole, lausunnoksi riittää toteamus tästä.\nNeuvoteltavan sopimuksen tarkoituksena on tukea väestön liikkuvuutta Suomen ja Viron välillä sekä helpottaa väestön rekisteröintiä sopimusvaltioissa. Tarkoituksena on, että henkilöllä voisi olla rekisteröity vakituinen asuinpaikka ainoastaan yhdessä sopimusvaltiossa kerrallaan ja että muuton yhteydessä asuinpaikasta päätettäisiin samalla kertaa molempien valtioiden väestötietojärjestelmien osalta.\nToisaalta sopimuksella pyrittäisiin varmistamaan, että henkilö ei maiden välillä muuttaessaan jäisi vaille vakinaista asuinpaikkaa. Sopimuksella edistettäisiin myös väestötietojen vaihtoa maiden väestötietojärjestelmien välillä. Henkilön, joka muuttaa maiden välillä, ei tarvitsisi esittää erillisiä todistuksia sellaisista tiedoista, jotka viranomaiset vaihtavat sopimuksen nojalla. Ilmoitusmenettelyssä rekisteriviranomaisten välillä käytettäisiin sähköisiä menetelmiä.\nSopimus on tarkoitus allekirjoittaa syksyllä 2020.\nhttps://www.lausuntopalvelu.fi/FI/Proposal/Participation?proposalId=c430e481-201d-4cdd-a8db-38527be275bb - DVV:n hallintosopimusta koskeva lausuntopyyntö 17.7.2020\nhttps://www.lausuntopalvelu.fi/FI/Proposal/Participation?proposalId=95a30fdb-3f9f-466f-a01d-af5a6603be81 - Aiempi VM:n lausuntopyyntö valtiosopimusta koskien (dl 6.11.2018)\nhttps://vm.fi/hanke?tunnus=VM043:00/2016 - Hankkeen sivu hankeikkunassa\nAllekirjoitettu lausuntopyyntö 14.7.2020_ Suomen ja Viron välinen väestön rekisteröintiä koskeva valtiosopimus.pdf - Allekirjoitettu lausuntopyyntö 14.7.2020\nEN_GOV_Agreement on population registration.pdf - Englanninkielinen sopimusluonnos (pätevä)\nFI_GOV_Sopimus väestön rekisteröinnistä.pdf - Suomenkielinen sopimusluonnos (käännös)\nSV_GOV_Överenskommelse om befolkningsregistrering.pdf - Ruotsinkielinen sopimusluonnos (käännös)\nBegäran om utlåtande 14.7.2020_överenskommelse om befolkningsregistrering.pdf - Begärän om utlåtande 14.7.2020 på svenska\nLiite 1_arviomuistio_Suomen ja Viron välinen valtiosopimus väestön rekisteröinnistä.pdf - Arviomuistio 14.7.2020\nBilaga 1_bedömningspromemoria_överenskommelse om befolkningsregistrering.pdf - Bedömningspromemoria 14.7.2020 på svenska\nValtiovarainministeriö pyytää lausuntoja 28.8.2020 mennessä.\nLisätietoja antaa neuvotteleva virkamies Tanja Stormbom, 029 553 0136, tanja.stormbom(at)vm.fi.


Henri Häkkinen kuudes kovatasoisessa ilma-asekilpailussa Münchenissä – Suomen Ampumaurheiluliitto ry\nHenri Häkkinen kuudes kovatasoisessa ilma-asekilpailussa Münchenissä\n31.1.2009 klo 12:00\nOlympiapronssimitalisti Henri Häkkinen ampui ilmakiväärillä kuudenneksi kovatasoisessa ilma-asekilpailussa Saksan Münchenissä lauantaina 31. tammikuuta. Teemu Tiainen oli miesten ilmapistoolissa 19:s, Mira Nevansuu naisten ilmapistoolissa 20:s ja Marjo Yli-Kiikka naisten ilmakiväärissä 22:s.\nMiesten hyvätasoisen ilmakiväärikilpailun voitti Romanian 25-vuotias Alin Moldoveanu 700,2 (597+103,2) pisteellä. Moldoveanu on Pekingin olympialaisten ilmakiväärikisan nelonen ja vuoden 2006 MM-hopeamitalisti.\nPekingin olympialaisten ilmakiväärin olympiapronssimitalisti, Joensuun Ampujia edustava Henri Häkkinen laukoi 697,8 (595+102,8) pisteellä kuudenneksi. Torstaina hän ampui viidenneksi 699,0 (595+104,0) pisteellä.\n– Kokonaisuus oli ihan ok, 28-vuotias hollolalainen Henri Häkkinen arvioi Münchenin kilpailujaan.\n– Tänään ei meinannut löytyä oikein särmää ammuntaan. Ei peruskisassa eikä finaalissakaan.\nPoliisien Ampumaseuran 30-vuotias Teemu Tiainen oli parhaana suomalaisena miesten ilmapistoolissa 19:s 578 pisteellä. Kilpailun voitti Venäjän 21-vuotias Leonid Ekimov 685,7 (585+100,7) pisteellä. Ekimov on lajin kaksinkertainen Euroopan mestari ja Pekingin olympialaisten viides.\n– On mukava nähdä, että harjoittelumäärän nosto rupeaa kannattamaan. Kasat ovat pienentyneet ja olen hyvällä kehittymisen tiellä, arvioi helsinkiläinen Teemu Tiainen, joka on ilmapistoolin vuoden 1998 nuorten MM-kultamitalisti ja on ottanut tavoitteekseen Lontoon 2012 olympialaiset.\nNaisten ilmapistoolikilpailun voitti 38-vuotias puolalainen Miroslava Sagun-Lewandowska 487,1 (388+99,1) pisteellä. Kuortaneen Kuntoa edustava 23-vuotias Mira Nevansuu oli parhaana suomalaisena 20:s 380 pisteellä. Salon Seudun Ampujien 25-vuotias Karoliina Helle oli 40:s 376 pisteellä.\n– Aika vaikea kilpailu. Heti ensimmäiseen sarjaan ammuin pari kasia ja lopetin kaiken huipuksi vielä seiskaan. Nyt pitää vaan totuttaa sormi liipaisimen uusiin säätöihin, niin eiköhän se siitä lutviudu. Toivon, että EM-kilpailussa on paremmat valot hallissa kuin täällä, niin sekin vähän auttaisi. Ihan hyvällä mielellä on lähdössä seuraaviin kisoihin, Nevansuu kertoi.\nNykyisin Alavudella asuva Nevansuu ampui ilmapistoolilla seitsemänneksi Pekingin olympiafinaalissa. Hän voitti EM-hopeaa kaksi vuotta sitten Ranskan Deauvillessä. Tämän vuoden ilma-aseiden EM-kisa on 21.-22. helmikuuta Tshekin Prahassa.\n– Alusta asti työllistävää ammuntaa. Liipaisussani oli liikaa varovaisuutta, jota en saanut korjattua. Minulla oli hieman huonoa tuuriakin, kuten vikalaukaus, joka lipsahti juuri, kun olin ottamassa suoritusta uusiksi. Ihan hyvillä mielin lähden EM-kisoihin. Vielä on kolme viikkoa aikaa kerätä varmuutta. Tekniikkani sinänsä on kunnossa, totesi Helle, joka laukoi tänään 376 ja torstaina 382 pistettä.\nNaisten ilmakiväärin erittäin kovatasoisen kilpailun voitti Saksan 24-vuotias Beate Gauß (399+104,6) 503,6 pisteellä. Isonkyrön Metsästys- ja Ampumaseuraa edustava 30-vuotias Marjo Yli-Kiikka oli parhaana suomalaisena 22:s 395 pisteellä.\n– Hallissa oli todella huono ilma ja sen kanssa oli tekemistä. Minun piti kunnolla tsempata ja onneksi se loppua kohden parantui. Meni vähän läähättämiseksi, isokyröläinen Yli-Kiikka totesi. Hän laukoi ensin 97 ja 98 pisteen sarjat. Kahdella viimeisellä sarjallaan hän tähtäsi täydet sata. Eilen hän ampui 396 (99+99+100+98) pisteellä sijalle 20.\n– Viiden ysin jälkeen voi jo kokeilla kaikenlaista näissä kisoissa, kun tietää, että ei ole kärkikahinoissa. Ihan ok kisat kuitenkin.\nLahden Ampumaseuraa edustava 27-vuotias Hanna Etula laukoi tänään 393 (97+99+99+98) pistettä ja oli 48:s. Eilisessä kilpailussa hän tähtäsi 396 (100+98+100+98).\n– Vähän väsynyttä toimintaa. Loppua kohden sain vähän juonesta kiinni, mutta silti siihen tuli vielä kolme huolimatonta ysiä, totesi hollolalainen Etula, joka on ilmakiväärin vuoden 2007 EM-hopeamitalisti.\nKansainvälinen ilma-asekilpailu, München, Saksa, 29.-31.1.2009.\nIlmakivääri, miehet, 60 ls + 10 ls:n finaali: 1) Alin Moldoveanu ROU (597+103,2) 700,2, 2) Mario Knoegler AUT (597+103,1) 700,1, 3) Denis Sokolov RUS (597+102,7) 699,7, 4) Niccolo Campriani ITA (596+103,1) 699,1, 5) Ole Magnus Bakken NOR (599+100,0) 699,0, 6) Henri Häkkinen FIN (595+102,8) 697,8, 7) Andreas Häusler GER (595+101,2) 696,2, 8) Karolis Girulis LTU (595+100,1) 695,1.\nIlmapistooli, miehet, 60 ls + 10 ls:n finaali: 1) Leonid Ekimov RUS (585+100,7) 685,7, 2) Norayr Bakhtamyan ARM (582+102,9) 684,9, 3) Vladimir Isakov RUS (585+99,5) 684,5, 4) Hans Jörg Meyer GER (584+99,9) 683,9, 5) Vladimir Goncharov RUS (583+100,6) 683,6, 6) Paddy Gloor SUI (581+100,8) 681,8, 7) Yury Dauhapolau BLR (581+99,8) 680,8 / 10,8, 8) Andrija Zlatic SRB (582+98,8) 680,8 / 9,7, …19) Teemu Tiainen FIN 578 (97+97+96+97+97+94), …31) Kai Jahnsson FIN 574 (99+95+94+98+93+95), …33) Jyrki Turja FIN 574 (95+96+97+98+94+94).\nIlmapistooli, naiset, 40 ls + 10 ls:n finaali: 1) Miroslava Sagun-Lewandowska POL (388+99,1) 487,1, 2) Susanne Meyerhoff, DEN (386+100,4) 486,4, 3) Zorana Arunovic SRB (385+101,2) 486,2, 4) Viktoria Chaika BLR (386+99,7) 485,7, 5) Lenka Maruskova CZE (386+99,5) 485,5, 6) Galina Belyaeva RUS (389+94,9) 483,9, 7) Nino Salukvadze GEO (388+95,7) 483,7, 8) Cornelia Froelich SUI (385+97,7) 482,7, …20) Mira Nevansuu FIN 380 (95+96+95+94), …40) Karoliina Helle FIN 376 (94+96+94+92).\nIlmakivääri, naiset, 40 ls + 10 ls:n finaali: 1) Beate Gauß GER (399+104,6) 503,6, 2) Pavla Kalna CZE (399+103,8) 502,8, 3) Jamie Beyerle USA (398+104,5) 502,5, 4) Maki Konomoto JPN (398+104,3) 502,3, 5) Lidija Mihajlovic SRB (398+104,2) 502,2, 6) Sonja Pfeilschifter GER (398+103,9) 501,9, 7) Lioubov Galkina RUS (398+102,2) 500,2, 8) Aurore Verdon SUI (398+101,5) 499,5, …22) Marjo Yli-Kiikka FIN 395 (97+98+100+100), …43) Pauliina Frilander FIN 394 (100+98+98+98), …48) Hanna Etula FIN 393 (97+99+99+98), …65) Tiia Törmälä FIN 391 (97+97+99+98).


Ei enää yhtään julkista laiharia! - Katri Gruner\nTerveys & hyvinvointi | 03.9.2019\nAloin kirjottaa blogia vuonna 2011. Blogin alusta asti laihdutus ja painonhallinta ovat olleet yksi suosituimmista teemoista. Aina kun puhun jotain painon pudottamiseen liittyvää, on postauksella normaalia suuremmat lukijamäärät! Ehkä sinäkin klikkasit sisään uteliaisuudesta, kun jo nimi kertoo hieman siitä, mitä postaus saattaisi sisältää?\nOlen tullut myös siihen tulokseen, että kaikista kiinnostavinta lukijoiden mielestä on, jos postauksen teema on jokin seuraavista:\nAlan laihduttaa – kaikki messiin!\nHuikeat ennen ja jälkeen -kuvat\nTehokas ja nopea tapa pudottaa viisi kiloa\nOlen kirjoittanut jo nykyään kuopattuna olevaan Fit you too -blogiini varmasti ainakin kymmenen kertaa painonhallintaa noista jokaisesta kulmasta katsottuna. Olen kirjoittanut ensimmäisestä (ja samalla viimeisestä) kisadieetistä, raskauksista palautumisesta ja aloittanut myös aika monta kertaa blogissa uuden painonhallintaprojektin. Ja toki mukana on ollut myös niitä kuuluisia ennen ja jälkeen -kuvia. Muutama projekti taisi myös loppua kaikessa hiljaisuudessa……….\nEi enää yhtään julkista painonhallintaprojektia\nJossain blogissa (jota en valitettavasti suurin surminkaan enää muista) oli aika osuvasti kirjoitettu, että on henkisesti helpompaa tehdä painonhallintaprojekti ”salaa” someseuraajilta, kuin asettaa itsensä alttiiksi julkiselle epäonnistumiselle. Jollei ole tyyliin joku Janni Hussi, joka nauttii muutenkin kuntopyörän polkemisesta aamuyöllä, jos mä muistan oikein jostain hänen tv-sarjastaan…\nMulla on sellainen fiilis, että aika moni lukija ajattelee, että painonhallinta ja nämä ”elämäntapaprojektit” on helppoja, jos kirjoittaa hyvinvointiin liippaavaa blogia. Mutta asiahan ei ole niin. Olen itse 36-vuotias ruuhkavuosia elävä yrittäjä-äiti, jolle tällä hetkellä terveellisen elämän noudattaminen vaatii välillä ihan hirveästi energiaa. Ehkäpä siksi en jaksa enää mitään ”projekteja”. Jos tässä 5 vuoden sisällä tapahtuu jotain positiivista muutosta, niin olen hiljaa kiitollinen. Ei tule sitä painetta päivittää aina uusia kuntokuvia.\nOlen entinen jojo minäkin…\nEn ole mitenkään merkittävästi lihonut tai muutenkaan joutunut ihmisenä retuperälle, mutta en voi sanoa, että olisin tällä hetkellä ihan mintissäkään. Ette ehkä uskoisi tätä, mutta mun sisällä asuu varmasti ikuinen ”elämänmuutosinnostuja”!\nVähintään kerran viikossa mä ajattelen, että nyt… NYT mä alan treenaamaan sen 5 kertaa viikossa ja oon 10 viikkoa syömättä yhtään herkkua. Sitten illalla juutun sohvalle vähän liian pitkäksi aikaa katsomaan Love Islandia, yöllä jompi kumpi lapsista pissaa sänkyyn ja aamulla kellon soidessa 06 raikkaalle aamulenkille olenkin jo valmiina hautaamaan koko idean terveellisemmästä elämästä. 😀\nSama meno jatkukoon!\nJatkan siis ihan samalla tavalla kuin tähänkin asti: Taipuen kaikenlaisiin yllättäviin muutoksiin, jota tämänhetkinen elämä tuo tullessaan, enkä lupaa laihtua, keventyä, timmiytyä, tiivistyä, kaventua tai solakoitua julkisesti kenellekään. Iloitsen jokaisesta treenikerrasta ja jatkan perusterveellistä syömistä, kuten tähänkin asti. Oon myös tullut tulokseen, että olen vain yksinkertaisesti liian lyhytjännitteinen pitkiin muutosprojekteihin!\nMä haluan kuitenkin lähettää yläfemman kaikille teille, jotka saivat itsensä tänään liikkumaan ja teille, jotka päättivät syödä vähän terveellisemmin tänään. Jatkakaa samaan malliin!\nEi laihdutusprojektiani / epäelämäntapamuutostani voit muuten seurata Instagramista, josta mut löytää nimellä katrigruner.\nKuinka moni teistä päätti, ettei aio tänä syksynä aloittaa mitään uusia elämäntaparemppoja?


ESIMIES TYÖYHTEISÖN PALVELUKSESSA. Esimiestyöskentelyn kehitystarpeita perehdytyksen, motivoinnin ja palautteen annon osalta. Case Lassila & Tikanoja\nTUPALA, HEIDI (2007)\nTutkimuksen tavoitteena on selvittää, onko kohteena olevan yrityksen esimiestyöskentely sovittujen ohjeiden ja tavoitteiden mukaista. Esimiestyöskentelyn toimivuutta tarkastellaan perehdytyksen, kehityksen edistämisen, motivoinnin ja palautteen annon osalta. Tutkimuksen avulla pyritään löytämään työkaluja esimiestyön kehitystyöstä vastaaville henkilöille. Tutkimuksesta saadun tiedon pohjalta koulutusta ja ohjausta voidaan suunnata niille alueille, joiden toimivuudessa esiintyy suurimpia puutteita.\nTutkimus kohdistui yrityksen siivouspalveluiden esimiestyöskentelyyn. Tutkimusaineisto on kerätty haastattelemalla yrityksen pääkaupunkiseudun siivoojia. Heidän näkemyksiään ja mielipiteitään kartoittamalla etsittiin vastauksia esimiestyöskentelyn tasoon. Haastatteluun osallistui yhteensä seitsemän henkilöä, neljä naista ja kolme miestä. Tutkija valitsi haastateltavat satunnaisotannalla. Tutkimus on laadultaan kvalitatiivinen ja tutkimusmetodina on käytetty teemahaastattelua. Aineiston analysointi tapahtui teemoittelun avulla.\nSuurimmat kehityskohteet löytyivät työntekijöiden perehdytyksestä. Joitain osa-alueita yrityksen perehdytyssuunnitelman kokonaisuudesta oli jäänyt kokonaan suorittamatta ja esimiesten ohjeistus oli joiltain osin ristiriitaista. Esimiesten on tärkeää muistaa, että perehdytys alkaa jo heti työhönottovaiheessa. Perehdytyssuunnitelman täsmällinen noudattaminen on tärkeä lähtökohta sille, että työntekijä pääsee työnsä alkuun mahdollisimman tehokkaasti. Työmotivaatioon vaikuttavat tekijät vaihtelivat työntekijästä riippuen. Toisilla työmotivaatiota nosti esimiehen kannustava asenne ja palaute, toiset kokivat työsuhteen vakituisuuden ja sen tuoman taloudellisen turvan tärkeänä elementtinä motivaation kohottajana. Liian kiireinen työtahti koettiin yhtenä merkittävänä motivaatiota laskevana tekijänä. Palautteenanto tapahtui sujuvasti työn ohella ja palautteesta otettiin opiksi. Työntekijät kokivat saavansa riittävästi palautetta esimieheltään. Työntekijät toivoivat, että esimies kävisi työkohteissa säännöllisesti ja näin palautteenanto tapahtuisi kasvotusten. Työntekijät eivät nähneet juurikaan tarvetta antaa palautetta esimiehelleen.\nEsimiehen tulee luoda työpaikalle avoin ja vuorovaikusta tukeva ilmapiiri, joka kannustaa molemminpuoliseen palautteen antoon. Esimiestyöstä saatuja tuloksia voidaan kokonaisuudessaan pitää melko positiivisina. Tulokset antavat selkeän suunnan sille, mihin esimiesten kehittämistyössä tulisi keskittyä: perehdytyssuunnitelman täsmälliseen ja yhdenmukaiseen toteuttamiseen sekä esimiehen aktiiviseen, avoimeen ja monipuoliseen kanssakäymiseen työntekijöiden kanssa. Nämä ovat esimiestyön alueita, joiden hyvä toteutus on tärkeää yrityksen kaikilla toimialoilla.\nAvainsanat: ammatillinen osaaminen ja osaamisen kehittäminen, perehdyttäminen, työmotivaatio sekä palaute ja vuorovaikutteisuus.


katso viestiketjua - Shitposting | Pokerisivut.com foorumi\n693 viestiä • Sivu 13 / 47 • 1 ... 10, 11, 12, 13, 14, 15, 16 ... 47\nKirjoittaja tpsjyraa » 30.03.2017 14:40\nHyvä Luoja. Oh my freaking God.\nPutin haluaa tavata Trumpin Suomessa.\nSiis jos se tapahtuu, niin sitten kyllä se on niin iso juttu Suomelle että aika kova juttu. Siis palattais Kekkosen aikaan, millon Suomi oli maailmanlaajuisesti ihan kulttuurillisesti vielä ihan relevantti maa. Esim. 1976 oli Suomessa joku iso tapaaminen, joku Helsinki Accords.\nSiis Niinistö on melkein yhtä kova kuin Kekkonen. Ei varmasti Putin haluais tavata Trumpia Suomessa jos olis joku pelle Pekka Haavisto presidenttinä.\nSiis jos Suomi on paikka jossa Trump ensi kertaa tapaa Putinin, sen päivän ajan on maailman keskipiste Suomi.\nKirjoittaja tpsjyraa » 05.04.2017 16:11\nKirjoittaja tpsjyraa » 06.04.2017 1:59\nKyllä Bumtsibumiin pitäs saada juontajaks takas Marco Bjuström ja kaikki tykkäis. Ei kyllä ohjelman tekijöillä minkäänlaista visioo, tai sitten väärä sellainen.\nKirjoittaja tpsjyraa » 09.04.2017 2:29\nIhan hullu tilanne Syyriassa. Se on hauskaa kun demokraatit Amerikassa ja jopa jotkut vihervasemmistosta Suomessa on sillain että "jee, vihdoinkin Trump teki jotain mistä tykkään, eli rupes pommittamaan Syyriaa." Ja näiden pitäis olla niitä rauhaa rakastavia ihmisiä. Give me a break.\nJokin tilanteessa mättää, siis Assadilla ei oo mitään motivaatioo kaasuttaa omia ihmisiä. IMO kaasuhyökkäyksen teki joko kapinalliset tai ISIS. Ja siinä tapauksessa on kyllä huono muuvi Trumpilta hyökätä Assadia vastaan. Mutta silti on luotto mulla siinä mielessä Trumpiin että osaa kyllä kääntää tilanteita voitoks, eli jos se ny rupee sotimaan, niin kyllä se ainakin sitten voittaa. Ja se on maailmanrauhalle ihan hyväks. Ei se ny Venäjää vastaan rupee sentään sotimaan.\nKirjoittaja tpsjyraa » 09.04.2017 2:32\nTosta Ruotsin tilanteesta, niin siellä on kyllä aika vakava tilanne ton islamismin ja jihadin kanssa. Toivottavasti ne ei rupee rajan yli Suomeen tulemaan. Loppujen lopuks Suomessa on ihan ok tilanne, siis onhan täälläkin kaikenlaisia raiskauksia tapahtunu, mutta ei sentään islamilaista terroristi-iskua. Mutta ne raiskauksetkin on kyllä jo liikaa. On kyllä sairas maailma.\nNy noi raiskaukset pitäs saada loppumaan, siis kyllähän niitä kantasuomalaisetkin tekee ja se on paha juttu. Siis puskaraiskaukset ja tällaset. Ny loppu sitten.\nKirjoittaja tpsjyraa » 09.04.2017 2:45\nMä tuun ihan hulluks ku seuraa politiikkaa maailmalla atm. Karmeeta paskaa.\nKirjoittaja tpsjyraa » 14.04.2017 6:19\nTeknisesti ottaen Suomella on yks Euroopan suurimmista armeijoista, jos reservit lasketaan joukkoon.\nToki ei oo mitään vastusta Venäjälle, mikä on huonompi juttu. Mutta nykyisessä maailmantilanteessa en kyllä näe olevan vaaraa. Ja auttaa just kun on Niinistö presidenttinä, eikä mitään Venäjä-vastaista puunhalaajaa.\nSitä aina puhutaan armeijan lakkauttamisesta, mutta onhan toi just sen kokonen armeija että siitä vois hyötyä joku päivä Suomelle olla. Tai mistä tietää että jos on jo ollut, siis olisko Neuvostoliitto jo hyökänny jos täällä pelkkiä puunhalaajia olis ollu. Sivilisaation säilymisen kannalta armeija on yks tärkeimmistä asioista (vakuumissa).\nOn hyödyllistä että Kekkosen "aktiivinen neutraalius" -politiikan perintö elää yhä ja tietyllä tavalla Venäjä on meidän liittolainen, siinä missä USA:kin.\nKirjoittaja tpsjyraa » 18.04.2017 19:45\nJoku vitun "asiantuntija" Ylellä terrorin uhasta Suomessa, "Liikenneonnettomuus on 100 kertaa todennäköisempi."\nEi vittu mitään relevanssia tolla. Uhka on kasvanu ja se on fakta. Ja joku toinen pelle-asiantuntija sanoo "keskustelu ilmastonmuutoksesta jää vähemmälle ja se on huolestuttavaa".\nEi jumalauta mistä näitä sikiää tällasia pellejä. Ei oo ruusuinen tulevaisuus Suomella jos tällasii pellejä pääsee Suomen johtoon. Nytkin tuli jo Vihreille suuri vaalivoitto, ja nää on just tällasii populisteja että "jee, kaikki on ihanaa, rasismi on perseestä".\nKirjoittaja kippisjakulaus » 18.04.2017 22:03\nTuntuu että moni ihminen on nykypäivänä valinnut uskonasiakseen ideologian, uskonnon sijaan. Uskomuksen ei tarvitse olla mitenkään rationaalinen, totuutta koitetaan vääntää jatkuvasti puheissa tukemaan omaa uskomusta. Rationaalinen ihminen kun vääntäisi omia uskomuksiaan olemaan linjassa totuuden kanssa. Mutta sehän veisi pohjan ideologialta, ja ihminen saattaisi joutua lopulta jopa myöntämään olleensa joskus väärässä.\nVähättelisivätkö samaiset asiantuntijat vaikkapa patrioottisen liikkeen väkivallan uhkaa, samoin kuin nousevaa terrorismin uhkaa:"Ikävyyksiin hakeutumaton ihminen todennäköisemmin joutuu sairaalaan salaman iskusta, kuin patriootin nyrkin iskusta." ? Onko kyseessä aito rationaalinen asioiden perspektiiviin asettaminen, vai vähätelläänkö/kauhistellaan tilannetta aina oman ideologian etujen mukaisesti ts. yritetään ulosannilla manipuloida muut kannattamaan omaa ideologistista näkemystä.\nVastaavasti kommentoisiko toinen "pelle-asiantuntija" miten köyhien turvapaikanhakijoiden jatkuva länsimaistaminen kuormittaa jo ennestaan ylikuormitettua maapalloa entisestään, ja siten kiihdyttää ilmastonmuutosta? Käsittääkseni länsimaista pitäisi ihmisten hakeutua vähemmän kuormittaviin olosuhteisiin eikä toisinpäin...\nKirjoittaja tpsjyraa » 20.04.2017 19:02\nEi jumalauta täysin hajoo näihin ilmastonmuutoksen pysäyttäjiin. Siis Yle pitäs laittaa siihen joku saittiesto ettei tarkistas sitä sivua. Mutta toisaalta siellä on hyviä artikkeleita Mestareiden liigasta, niin on kinkkinen homma. Mutta oikeesti jos tämmöseen törmäis vaikka joka päivä arkielämässä että kaikki sönköttäis jostain ilmastonmuutoksesta, niin vois laittaa kuulan omaan kalloon. En tiedä onko ny mielenterveys ihan 100% tällä hetkellä, mutta kyllä mä oon ihan ok.\nSiis hemmetti Finnairkin on tyyliin ainoa lentoyhtiö joka toitottaa joka lennolla ilmastonmuutoksesta, mitä tosin en koe rasittavana ja se on ihan hyvä. Pointtina siis että kyllä varmasti Suomi ihan moraalisesti hyvin taistelee ilmastonmuutosta vastaan, eikä tarvi taloudellista kilpailukykyä enää sortaa. Vaikka nyt tulee varmaan joku Vihreiden jytky ja sitten ollaan kaikki kusessa.\nTossakin artikkelissa "ekologisesti vasta seitsemäs 163 valtiosta". Vitun alemmuuskompleksi.\nKirjoittaja tpsjyraa » 02.05.2017 4:52\nKirjoittaja KloVni » 08.05.2017 13:08\nKirjoittaja tpsjyraa » 08.05.2017 17:30\nTai siis ne laittaa jonkin kuulutuksen etta "Thank you for flying Finnair. We're changing our policies to be completely green by 2019. Thank you for helping us make the change."\nEli joku sellanen kuulutus. Pieni liioittelu vaan multa etta ne toitottaa.\nTajuun etta kun ma valitan tallasista pienista asioista, niin se tarkottaa etta mun elamassa ei oo ihan kaikki hyvin. Mutta ny oon lomalla ja on ollu ihan hyva rentouttava loma, niin ei oo tarvinnu blogatakkaan asioista jotka arsyttaa koska ei arsyta mikaan atm.\nKirjoittaja tpsjyraa » 09.05.2017 8:01\nYks juttu pitaa kylla sanoo. Ylella oli juttu etta Le Penilta puuttuu valtiomiesmaisyytta, jota Macronilla on. Eli seksismi on hyvasta, kunhan konservatiivista ehdokasta mollataan. No yhta hyvin vois sanoo etta Clintonilta puuttui valtiomiesmaisyytta, mika on suuri syy miks siita ei tullu presidenttia tai olis ollu huono presidentti.\nKirjoittaja tpsjyraa » 12.05.2017 5:57\nPoliitikot on hyvia persuasionissa, siis persuasion englanniksi. Paras suomennos on ehka suostuttelu. Eli saada ihmiset pitamaan heista ja saadakseen muutettua ihmismielia. Trump on oikeestaa ehka paras persuasionissa kenestakaan. Siis se on koko elamansa tullu toimeen ihmisten kanssa ja hionu tekniikkaa ja tietenkin luontaiset vaistot silla on, niin sitten niita poliitikkona han on hyodyntany.\nHuomasin just etta Niinistokin on ehka tajuttoman hyva. Annan esimerkin. Han sano jossain puheessa jotenkin etta "Meilla suomalaisilla on asiat hyvin, ja olemme onnellisia. Me emme vain aina tajua sita. Me olemme kaikkien onnellisuustilastojen karkipaassa, joten on hyva asia muistaa, etta olemme onnellisia."\nEli sen tarkotus tolla puheella on suostutella suomalaisille etta me ollaan onnellisia, ja voin kylla nahda etta toi uppoaa kansaan kuin veitsi voihin. Ja siis tossahan oli autoritaarinen argumentti, eli vetoaa tilastoon. Ja sitten tossa on, etta onnellinen kirjaimellisessa mielessa tarkottaa henkiloa, joka on onnekas. Eli olemme onnekkaita asuessamme Suomessa, ja muualla maailmalla ei ole asiat yhta hyvin.\nSe paradoksi on just siina etta eihan suomalaiset ny oikeesti oo niin onnellisia, kun testaa vaikka masennuslukemia verrattuna muihin maihin. Mutta silla ei oo valia, vaan Niinisto sai kansan suostuteltua etta ne on onnellisia, ja sehan on just presidentin yks paatehtavista. Niinisto2018, ekalla kierroksella jatkokausi! Ei oo tapahtunu koskaan ennen Suomen historiassa, mutta nyt ennustan etta tapahtuu.\nOttaisin snappina even money, etta voittaako ekalla kierroksella vai ei, jos olis sellanen vedonlyontimahdollisuus. Vois oikeestaan olla silma tarkkana etta onko vedonlyontiyhtioilla hyvia kertoimia, koska mutu on vahva. Nehan on jotkut maltalais- tai brittilaisjannut jotka niita kertoimia enimmakseen suunnittelee. Voi kylla korjaa jos joku tietaa paremmin.


Palvelut - 205876-2022 - TED Tenders Electronic Daily\nPalvelut - 205876-2022\nSuomi-Rauma: Hotelli-, ravintola- ja vähittäiskauppapalvelut\nVirallinen nimi: Rauman kaupunki\nYhteyshenkilö: Pirjo Vainio tai Vesa Tomminen\nHankinta-asiakirjat ovat suoraan saatavilla täydellisinä, rajoituksetta ja maksutta osoitteesta: https://tarjouspalvelu.fi/rauma?id=390325&tpk=947d1be3-e72d-43c0-a46d-c58b4b92e80f\nHakemukset tai soveltuvissa tapauksissa tarjoukset on lähetettävä edellä mainittuun osoitteeseen\nRauman kaupungin henkilöstöravintolapalvelut ja tilaustarjoilut ajalle 2022 - 2025 (2027)\n55000000 Hotelli-, ravintola- ja vähittäiskauppapalvelut\nRauman kaupunki etsii asiakaspalveluhenkistä ja yhteistyökykyistä ravintolapalveluidentuottajaa, joka ottaa vastatakseen Rauman kaupungintalokorttelissa sijaitsevan henkilöstöravintola Kertun ravintolatoiminnot sekä Rauman kaupungin tarvitsemat kokous- ja edustustarjoilut elokuusta 2022 alkaen.\nSopimuskumppaniksi valitaan yksi palveluntuottaja ja sopimuskauden pituus tulee olemaan kolme vuotta, jonka jälkeen Rauman kaupungilla on oikeus jatkaa sopimusta kahdella optiovuodella.\n55300000 Ravintola- ja tarjoilupalvelut\n45212400 Majoitus- ja ravintolarakennukset\n55500000 Ruokala- ja ateriapalvelut\nHankinnan tavoitteena on löytää henkilöstöravintolan tiloihin yrittäjä, joka tuottaa vähintään arkipäivisin lounasateriapalveluita ja kaupungintalokorttelissa Rauman kaupungin tarvitsemat kokous- ja edustustarjoilupalvelut. Tämän lisäksi palveluntuottajan on mahdollista kehittää toimintaa esim. kahvilapalveluilla ja laajentaa toimintaa ilta-aikoihin ja viikonloppuihin sekä tilausravintolatoimintaan. Myös kaupungintalon sisäpihalle jäävää aluetta on mahdollista käyttää palvelu- ja tapahtumatuotannossa tapauskohtaisesti erikseen sovittaessa.\nHENKILÖSTÖRAVINTOLAN TILAT JA PALVELUT\nRauman kaupungintalon ensimmäisessä kerroksessa sijaitsee ravintolatila, jossa sijaitsee keittiö-, ravintola- ja kabinettitilat.\nTilat - neliömäärä:\nTilan koko on yhteensä 382,5 neliötä, joka jakautuu seuraavasti:\n- ravintolasali ja tarjoilualue 178 m2\n- kabinetti 21 m2\n- keittiö yhteensä 104,5 m2 sisältäen varastot ja astiahuollon\n- keittiöhenkilökunnan sosiaalitilat ja muut tilat 41 m2\n- muut yleiset asiakastilat ja wc-tilat 38 m2\n- asiakaspaikkamäärä ravintolasalissa noin 80 paikkaa ja kabinetissa noin 12 paikkaa.\nKabinetin ja ravintosalin välinen siirtoseinä on tarvittaessa avattavissa ja tila yhdistettävissä yhdeksi tilaksi.\nTilat on kuvattu tarkemmin tämän tarjouspyynnön liitteenä olevassa tilan pohjakuvassa.\nKalusteet, koneet ja laitteet:\n- Keittiö on varusteltu asianmukaisin suurkeittiölaittein.\n- Ruuanvalmistusastiat ja kuljetusvaunut kuuluvat palveluntuottajan vastuulle ja hankittavaksi.\n- Käytössä oleva ruokailuastiasto jää palveluntuottajan käyttöön.\n- Ruokasalin irtokalusteet (tuolit ja pöydät) jäävät palveluntuottajan käyttöön.\nOlemassa oleva asiakaspotentiaali:\n- Kaupungintalon korttelissa työskentelee yhteensä noin 200 Rauman kaupungin työntekijää ainakin osan aikaa viikosta. Lisäksi tiloissa asioi kuntalaisia satunnaisesti.\n- Rauman kaupunki käyttää vuosittain noin 70.000,00 eur (alv. 0 %) erilaisiin tilaustarjoiluihin, josta pääosan muodostavat kaupunginvaltuuston ja -hallituksen sekä eri valiokuntien kokoustarjoilut. Lisäksi tilaustarjoiluihin sisältyy esimerkiksi edustustilaisuuksien tarjoilua, lounastilauksia ja kokouskahvitarjoiluja. Tilaustarjoilujen osallistujamäärä vaihtelee tilaisuuden mukaan muutamasta osallistujasta noin sataan henkilöön. Pääosa tilaustarjoiluista toimitetaan kaupungintalon tiloihin, tarvittaessa myös ilta-aikaan ja viikonloppuisin.\nPalveluiden tuottamisessa arvostettavia asioita:\n- Palveluiden tuottajalla on kokemusta lounasravintola- ja tilaustarjoilutoiminnasta sekä tarvittavat henkilöresurssit ja osaaminen kannattavan ravintolatoiminnan tuottamiseen.\n- Palveluiden tuottajalla on kehittämisideoita lounaspalveluita laajemman toiminnan kehittämisestä ja palveluiden tuottamisesta.\n- Rauman kaupunki on HINKU-kunta ja kaupungin arvoihin kuuluu kestävän kehityksen tukeminen kaikissa toiminnoissa. Eduksi katsotaan, jos palveluiden tuottaja huomioi omassa toiminnassaan elintarvikkeiden alkuperän (kotimaisuus ja lähiruoka), edistää elintarvikkeiden kestäviä tuotantotapoja ja tuo toiminnassaan esiin näitä arvoja.\n- Vuokraan sisältyy sähkö, vesi, lämpö ja jätehuolto sekä olemassa olevien koneiden, laitteiden ja kalusteiden käyttöoikeus.\n- Palveluiden tuottaja vastaa tilojen siivouksesta.\n- Olemassa olevien koneiden ja laitteiden huollosta- ja korjauksesta sekä tarvittaessa uusien vastaavanlaisten laitteiden hankinnasta vastaa Rauman kaupunki. Muiden tarvittavien koneiden, laitteiden, kalusteiden ja toiminnassa tarvittavan irtaimiston hankinnasta ja ylläpidosta vastaa palveluntuottaja.\n- Tiloihin voidaan tehdä muutostöitä palvelun tuottajan esityksestä palveluiden tuottamisen edistämiseksi. Muutostöiden vaikutus lopulliseen vuokraan lasketaan tapauskohtaisesti.\n- Kaupunki ei osallistu lounasravintolapalvelun ateriakustannuksiin esim. maksamalla subventiota palveluiden tuottajalle.\nPalveluiden tuottamisen kehittämismahdollisuuksia:\n- Palveluiden tuottajan on mahdollista käyttää kaupungintalon sisäpihalle jäävää aluetta keskieurooppalaiseen tyyliin palveluiden tuottamiseen ja tapahtumien järjestämiseen ajankohtana, joka edistää toiminnan kehittämistä (myös iltaisin ja viikonloppuisin).\n- Ravintolatilasta on oma valmis uloskäynti sisäpihan terassialueelle, jonka voi kattaa ja jota voi kehittää talon tyyliä kunnioittaen erikseen tilaajan kanssa neuvotellen.\n- Palveluiden tuottaja saa haluamallaan tavalla markkinoida palveluitaan eri medioissa.\n- Näkyvyyttä on mahdollista lisätä esim. ravintolasalin ikkunoiden teippauksilla ja/tai ständeillä eri sisäänkäynneillä edellyttäen, että ne kunnioittavat talon tyyliä ja tukevat ravintolan toimintakonseptin menestystä. Tarkemmasta toteutustavasta neuvotellaan vuokranantajan kanssa.\nTilat luovutetaan valitun yrittäjän käyttöön heti hankintapäätöksen lainvoimaisuuden ja sopimuksen allekirjoituksen jälkeen. Tavoitteena on sopimuskauden aloittaminen 1.8.2022 ja lounasravintolatoiminnan aloittaminen viimeistään 15.8.2022 alkaen.\nTarjoajilla on mahdollisuus tutustua henkilöstöravintolan tiloihin maanantaina 25.4.2022 klo 15:00 - 16:30 välisenä aikana. Tiloihin tutustuminen ei ole edellytys tarjouksen jättämiselle. Tutustumiskierrokselle saa osallistua korkeintaan kaksi henkilöä/tarjoajayritys.\nTutustumiskierrokselle osallistuminen edellyttää ennakkoilmoittautumisen sähköpostitse lähettämällä TUTUSTUMISKIERROS-otsikoitu viesti, jossa on kerrottu tarjoajayritys ja kierroksille osallistuvien henkilöiden nimet, sähköpostilla viimeistään 25.4.2022 klo 12.00 mennessä osoitteeseen hankintatoimi@rauma.fi.\nHankinnan ennakoitu kalenterivuosittainen arvo on noin 190.000 euroa (alv 0%) (Henkilöstöravintola Kertun kokonaisliikevaihto Rauman kaupungin nykyisellä hinnoittelulla), josta hankintayksikön osuus on ollut noin 70.000 euroa (alv 0%). Kyseessä ovat arviot, jotka eivät sido hankintayksikköä. Kokonaisliikevaihto riippuu palveluntuottajan omasta toiminnasta, kuten ravintolan aukioloajoista ja valikoimasta sekä palveluntuottajan markkinoinnista.\nRauman kaupunki tekee tilauksensa todellisen hankintatarpeen ilmetessä ja määrärahojensa puitteissa. Rauman kaupunki ei sitoudu tiettyyn vuosittaiseen hankinnan määrään tai arvoon. Tämä hankinta ei sisällä määräostovelvoitetta Rauman kaupungille.\nSopimuskausi on kolme (3) vuotta 1.8.2022 – 31.7.2025. Sopimuskautta voidaan jatkaa kahden (2) vuoden mittaisella optiokaudella ajalle 1.8.2025 – 31.7.2027.\nTilaaja tekee optiokauden käyttämisestä erillisen päätöksen ja ilmoittaa siitä palveluntuottajalle viimeistään kuusi (6) kuukautta ennen sopimuskauden päättymistä. Option käyttäminen on tilaajan oikeus, ei velvollisuus.